Тошкент вилоятининг Ўртачирчиқ туманида яшовчи 31 яшар Мирсаид Ҳайдаров ижтимоий тармоқ орқали ахборот технологиялари ва коммуникацияларини ривожлантириш вазири Шуҳрат Содиқовни танқид қилгани учун туҳмат ва ҳақоратда айбланаётганини айтмоқда.\nВазир Шуҳрат Содиқовнинг Ўртачирчиқ туманидаги уйи.\n24 июнь куни унга нисбатан ЖКнинг 139-моддаси 2-банди (оммавий ахборот воситалари орқали туҳмат) бўйича жиноят иши очилган.\nҲайдаровнинг “Элтуз” нашрига билдиришича, бунга унинг “Озодлик”да эълон қилинган “Ўзбекистонда вазир ва оддий фуқаро бирга яшай оладими?” сарлавҳали видеоси сабаб бўлган.\nВидеода у тумандаги йўлларнинг расволиги ва айни маҳаллада фақат вазир Ш.Содиқовнинг уйи атрофи асфальт қилингани ҳақида гапиради. Айни видеода фактлар кўрсатилади. Вазирга нисбатан туҳмат ёки ҳақоратли сўзлар йўқлигини эътироф этиш мумкин.\nБош прокуратуранинг “Дарё.ўз” нашрига берган изоҳига кўра, жиноят иши очилишига Ўртачирчиқ туманининг Қурама овул чувулдоқ МФЙ Саховат кўчасида яшовчи Н.С. ва унинг укаси Р.М.нинг Ҳайдаровга чора кўришни сўраб ёзган аризаси сабаб бўлган.\nРасмда: ўнгда вазирнинг адвокати Б. Эшмуродов\nУнда, шунингдек, Ҳайдаров фарзандларини кўриш баҳонасида собиқ хотини (вазир Ш.Содиқовнинг қизи) яшаётган хонадонда мунтазам жанжал чиқариб, турли идораларга туҳматдан иборат аризалар билан мурожаат қилиб келаётганлиги айтилади.\n“Мазкур жиноят иши қўзғатилишига ижтимоий тармоқларда 12 июнь куни эълон қилинган “Ўзбекистон вазир ва оддий фуқаро бирга яшай оладими?” видеони кўриб фикр билдиринг!” сарлавҳали видеоролик асос бўлмаган ҳамда видеороликнинг жиноят ишига алоқаси мавжуд эмас”, дейилади Бош прокуратура изоҳида.\nҲайдаровнинг “Элтуз”га айтишича, бу гаплар прокуратура томонидан оммавий ахборот воситаларини чалғитишдан бошқа нарса эмас. Чунки Ўртачирчиқ тумани ИИБ тергов бўлимининг унга танишиш учун берилган, уни айбланувчи тариқасида иштирок этишга жалб қилиш тўғрисидаги қарорида бу ҳолат аниқ қилиб ёзиб қўйилган:\nМ. Ҳайдаровни айбланувчи тариқасида иштирок этишга жалб қилиш тўғрисидаги қарордан\n“М.Ҳайдаров туҳмат қилиш, яъни била туриб, собиқ турмуш ўртоғи Н.Содиқованинг отаси Ш.Содиқовни ва унинг оила аъзоларини шарманда қиладиган асоссиз уйдирмаларни Интернетдаги Telegram ижтимоий тармоғи орқали нашр қилиб, “Озодлик” радиосининг Telegram ижтимоий тармоғига юбориб, “www.facebook.com” ижтимоий тармоғи орқали тарқатилишига эришган”.\nАйни айблов Ҳайдаровга нисбатан ЖКнинг 139-моддаси 2-банди бўйича жиноят иши очилишига сабаб бўлгани таъкидланади жумладан тергов қарорида.\ndata-title="Вазирни танқид қилган блогер куёвга жиноят иши очилди" data-description="<!-- wp:paragraph --> <p>Тошкент вилоятининг Ўртачирчиқ туманида яшовчи 31 яшар Мирсаид Ҳайдаров ижтимоий тармоқ орқали ахборот технологиялари ва коммуникацияларини ривожлантириш ..." data-image="https://eltuz.com/wp-content/uploads/2019/08/rasm42596.jpg" data-url="https://eltuz.com/asosiy-mavzular/211026/" data-services="facebook,odnoklassniki,twitter,telegram" data-counter="ig">


Омега-3-МИК – medu.uz – Дорилар ҳақида маълумотлар ўзбек тилида\nHome Йўриқномалар Омега-3-МИК\nПрепаратнинг савдо номи: Омега-3-МИК\nТаъсир этувчи модда (ХПН): эйконол\n1 капсула 450 мг эйконол сақлайди.\nЖелатин капсула қобиғи таркиби: желатин, глицерин, метилпарагидроксибензоат Е-215, пропилпарагидроксибензоат Е-216, тозаланган сув.\nТаърифи: оч-сариқдан оч жигарранг ранглигача бўлган, тиниқ, қайишқоқ, чокли, овал шаклли юмшоқ желатин капсулалар.\nАТХ коди: С10АX06\nДори воситасининг фармакологик хусусиятлари биологик фаол моддалар: “Омега-3” оиласига мансуб тўйинган ва тўйинмаган ёғ кислоталарининг (эйкозапентаен – бир капсулада камида 12%, докозагексаен ва бошқалар) йиғиндиси, бир капсулада 79 ХБ – ретинол (А витамини) ва бир капсулада 27 ХБ – холекальциферолнинг (D витамини) мувозанатланган мажмуасининг борлиги билан белгиланади.\nГиполипидемик, антиатеросклеротик, антиагрегант таъсир кўрсатади.\n“Омега-3-МИК” хужайра мембраналарининг суюқлик хусусиятларини ўзгаришига ва мембрана рецепторларининг функционал фаоллигини ошишига ёрдам беради, бу липопротеидларнинг ферментлар билан липид-хужайра ўзаро таъсирини ва липопротеидларнинг метаболизмини яхшилайди. Жигарда триглицеридларнинг синтезини (ёғ кислоталарининг этерификациясини ингибиция қилиш ҳисобига) тутиб қолади. Триглицеридларнинг даражасини камайишига шунингдек ёғ кислоталарининг бета-оксидланишини ошиши ҳам (триглицеридларнинг синтези учун тасарруфда мавжуд бўлган эркин ёғ кислоталарининг миқдорини камайиши) ёрдам беради. Натижада гиперлипидемияни пасайиши ва демак атеросклеротик жараён фаоллигини кучсизланиши рўй беради.\nЮЗЛП даражасини ошиши жуда аҳамиятсиз ва доимий эмас. Улар фибратлар қабул қилинганидан кейингига қараганда анча кам.\nУзоқ муддатли гиполипидемик самараси (препаратни камида бир йил давомида қабул қилгандан кейин) номаълум.\nТриглицеридларнинг даражасини камайиши юрак ишемик касаллигини ривожланиш хавфини камайтиришининг ишончли далиллари мавжуд эмас.\nПрепаратнинг антиагрегант таъсири, унинг таъсири остида хужайра мембраналарининг, шу жумладан эритроцитларнинг мембраналарини липидли таркибини ўзгариши, уларда арахидон кислотасининг миқдорини камайиши ва эйкозапентаен кислотасининг даражасини ошиши билан боғлиқ. Бунинг натижасида тромбоксан А2 ва тромбоцитлар агрегациясини ва эйкозопантаен кислотасидан тромбоксан А3 ва проагрегант таъсирга эга бўлмаган бошқа уч тўйинмаган эйкозаноидларнинг синтезини ошишини кучайтирувчи бошқа икки тўйинмаган эйкозаноидларнинг (арахидон кислотасининг дериватларининг) синтезини пасайиши рўй беради. Қоннинг ивишини бошқа омилларининг яққол ўзгаришлари кузатилмайди.\n“Омега-3” оиласига мансуб ёғ кислоталарини сўрилиш вақтида ва ундан сўнг, метаболизми уч йўл бўйлаб боради:\n– хужайра мембраналарининг фосфолипидлари липопротеидларнинг фосфолипидлари билан алмаштирилади, шундан кейин ёғ кислоталари турли эйкозаноидларнинг ўтмишдоши сифатида чиқиши мумкин;\nҚон плазмаси фосфолипидларидаги “Омега-3” синфига мансуб ёғ кислоталарининг концентрацияси хужайра мембраналарининг таркибига кирувчи бу ёғ кислоталарининг концентрациясига мос келади.\n– эндоген гипертриглицеридемия (Фредриксон таснифи бўйича IV тип) парҳезга қўшимча сифатида унинг самараси етарли бўлмаганида монотерапия сифатида;\n– аралаш гиперлипидемия (Фредриксон таснифи бўйича IIb ва III тип) статинлар билан мажмуада;\n– ЮИК бўлган беморларда беҳосдан ўлим хавфини пасайтиришда қўлланади.\nДаволаш мақсадида суткада 8-12 капсуладан, 2-3 қабулга бўлиб, овқатдан кейин 30 минут ўтгач сув билан бирга ичга қабул қилинади. Даволаш давомийлиги шахсий равишда белгиланади.\nПрофилактика мақсадида бир ой давомида суткада 2-6 капсуладан қабул қилиш тавсия қилинади. Курс йилига икки марта такрорланади.\nБуйрак фаолиятини бузилиши бўлган пациентларда дозага тузатиш киритиш талаб этилмайди.\n– экзоген гипертриглицеридемия (гиперхиломикронемия) (Фредриксон бўйича I тип);\n– сурункали холецистит, панкреатит, гепатобилиар тизим касалликларини зўрайиши;\nДори воситаси перорал антикоагулянтлар билан бир вақтда қўлланганида қон кетиш вақтини ошиш хавфи ошади.\nАнтикоагулянт даволашда бўлган пациентлар Омега-3-МИК ни қабул қилиш даврида доимий шифокор кузатуви остида бўлишлари керак, зарурати бўлганда антикоагулянтнинг дозасига мувофиқ тузатиш киритиш керак.\nЖигар фаолиятини бузилиши бўлган пациентларда жигар фаолиятини мунтазам мониторинги (АСТ ва АЛТ фаоллигини аниқлаш) керак.\nЖароҳатларда ва жарроҳлик операцияларида (қон кетиши вақтини ошиш хавфи туфайли), кекса ёшдаги пациентларга (70 ёшдан ошган) эҳтиёткорлик билан буюрилади.\nСимптомлари: ножўя самараларни намоён бўлиши ёки уларнинг яққоллигини кучайиши.\nЮмшоқ желатин капсулалар, 10 капсуладан контур-уяли ўрамда, 5 контур уяли ўрамдан қутида.\nНамлик ва ёруғликдан ҳимояланган жойда, 15°С дан 25°С гача ҳароратда сақланади.


Ўзбекистон Кубоги: «Истиқлол» - «Динамо». Превью\nЎзбекистон кубоги саралаш босқичи доирасидаги «Истиқлол» - «Динамо» ўйини билан жамоалар янги учун мавсум расман бошланади.\nСамарқанд клуби 23 июнь сешанба куни Фарғонада «Истиқлол» клуби билан куч синашади. Бир ўйиндан иборат кубок баҳсида ғолиб жамоа кейинги босқчига чиқади.\n«ИСТИҚЛОЛ» (Фарғона) – «ДИНАМО» (Самарқанд)\n«Динамо» «Истиқлол» клуби билан 2018 йилги мавсумда ҳам ўзаро учрашиб, Самарқандда Дилмурод Каримовнинг голи эвазига 1:0, Фарғонада эса Санжар Баратовнинг голи эвазига 0:1 ҳисобидаги ғалаба билан қайтган эди.\n«Истиқлол» қандай жамоа?\nФарғонанинг ушбу клуби бир неча мавсумдан буён Про-лига ўйинларида Суперлига йўлланмаси учун доимий курашиб келаётган клуб саналади. Аввалги йилларда жамоани «Нефтчи» афсоналари - Сергей Лебедов ва Анвар Бердиевлар бошқариб келишганди.\nҚайси футболчилар тўп суришмоқда?\nЖамоа таркибида Суперлига ҳавосида тўп сурган футболчилар талайгина. Жумладан, Аббосбек Махсталиев, Хуршид Хўжаев, Умид Қодиров, Рустам Абдуҳамидов, Роббим Ҳасанов, 21. Элёр Мамасолиев, Нодир Ашурматов ҳамда «Динамо» собиқ футболчиси Муйдин Мамазулумов сингари футболчилар «Истиқлол» шарафини ҳимоя қилиб келмоқда.\n«Истиқлол» қаерда тўп суради?\nУшбу клуб Фарғонадаги марказий арена саналмиш - «Истиқлол» стадионининг мезбони саналади. «Динамо» билан ўйин ҳам айнан ушбу ўйингоҳда ўтказилади.\nЎқилди (марта): 742. Киритилган сана: 2020-06-22 00:00:00.


12:25 / 23.05.2015 | Shakhzod | 10910\nАссаламу алайкум! Худога шукур “Мулк” сурасини ёдладим. Ёдлашдан мақсадим, қабрда азоб фаришталаридан сақланиш ва қиёматда шафоатчим бўлишидир. Мени қазо намозларим кўп. Уларни ўқиб чиқишим керак. Савол: “Мулк”сурасини фазлига тўла эга бўлиши учун албатта оқшом туриб, нафл намозда ўқиш керакми ёки оқшомда қазо намозлар учун зам қилсам ҳам уни фазлидан умид қилсам бўладими?\nВа алайкум ассалом! 3327. Абу Ҳурайра розияллоҳу анҳудан ривоят қилинади:\n«Аллоҳнинг Китобида бир сура бор. Унинг оятлари ўттизта. У соҳибини то мағфират қилингунича шафоат қилади. «Табарокаллази биядиҳил Мулк», дедилар».\nШарҳ: Маккада нозил бўлган бошқа суралар каби, бу сура ҳам ақида мавзусининг аслини муолажа қилади.\nШунинг учун ҳам бу суранинг фазли улуғ бўлган. Набий соллаллоҳу алайҳи васаллам уни мақтаганлар ва уни қироат қиладиганларга ушбу ҳадисдаги каби, кўп нарсаларни ваъда қилганлар.\n3328. Ибн Аббос розияллоҳу анҳумодан ривоят қилинади:\n«Набий соллаллоҳу алайҳи васалламнинг саҳобаларидан бири билмай ўз капасини бир қабрнинг устига қурди. Бир пайт унинг ичида бир инсон «Табарокаллази биядиҳил Мулк»ни охиригача қироат қилди.\nБас, у Набий соллаллоҳу алайҳи васалламнинг ҳузурларига келиб:\n«Эй Аллоҳнинг Расули! Капамни бир қабрнинг устига қурдим. Унинг қабр эканини билмаган эдим. Бирдан унинг ичида бир инсон «Табарокаллази биядиҳил Мулк»ни охиргача қироат қилди», деди.\n«У ман қилувчи ва нажот берувчидир, қабр азобидан нажот беради», дедилар».\nШарҳ: Шунинг учун бу сура «Сақловчи» ва «Нажот берувчи» деб ҳам аталади, чунки у бандаларни катта азобдан сақлайди. Ушбу сурани қабр ичидаги одам ўқиганидан кейин унинг сиртидаги тирикларнинг ўқишлари фойдали бўлиши турган гап.\n«Майит қабрга қўйилгандан сўнг (азоб фаришталари) оёқлари тарафдан келсалар, оёқлар:\n«Сизнинг бунинг олдига келишингизга йўл йўқ, чунки у биз билан туриб, кечасидаги намозда «Мулк» сурасини ўқир эди», дерлар.\nАгар бош тарафдан келсалар, тили:\n«Сизнинг бунинг олдига келишингизга йўл йўқ. Чунки у мен билан «Мулк» сурасини ўқирди», дейди», дейилган.\n«Мулк» сураси ҳар бир мўминнинг қалбида бўлишини хоҳлардим», деганлар.\n3329. Жобир розияллоҳу анҳудан ривоят қилинади:\n«Набий соллаллоҳу алайҳи васаллам «Алиф, Лаам, Мийм. Танзийл…» ва «Табарокаллази биядиҳил Мулк»ни қироат қилмасдан ухламас эдилар».\nШарҳ: Ҳозирда ҳам кўпчилик мусулмонлар «Мулк» сурасини ўқимасдан ухламаслик ҳақидаги ҳадиси шарифга оғишмай амал қилиб келадилар. (“Ҳадис ва Ҳаёт” китобидан). Валлоҳу аълам.\nҚарз ва қарздор


10:02 11.11.2016 (Янгиланган 10:03 11.11.2016) Ҳавола олиш\nЎзбекистон Савдо-саноат палатаси ва Жанубий Кореянинг «KICOX» индустриал комплекс корпорацияси ўртасида ҳамкорлик тўғрисидаги битим имзоланди\nТОШКЕНТ, 11 ноя – Sputnik. Ўзбекистон Республикаси Савдо-саноат палатаси томонидан ташкил этилган форум доирасида Жанубий Кореянинг автомобил бутловчи ва эҳтиёт қисмлари ишлаб чиқарувчи компаниялари иштирокида кооперация биржаси ўтказилди. Бу ҳақда Ўзбекистон Республикаси ҳукумат порталида хабар берилмоқда. Тадбир икки давлат ўртасидаги ишбилармонлик алоқаларини ривожлантириш ҳамда чет эл инвестицияларини жалб этиш мақсадида ташкил этилди.\nКорпорация бош директори Чо Сеонг Таенинг айтишича, Ўзбекистонга корпорация таркибидаги «Dong-A Precision», «Inha AMT», «KAC», «Polyone», «Primax», «Shinwoo Hitec» каби автомобил бутловчи ва эҳтиёт қисмлари ишлаб чиқарувчи компаниялар вакиллари келган. У Ўзбекистон компаниялари билан ҳамкорликни ривожлантиришдан манфаатдор эканлигини билдирди.\nФорумда Ўзбекистон автомобилсозлик саноатида фаолият юритаётган элликдан ортиқ компаниялари вакиллари қатнашди.\nБугунги кунда Ўзбекистонда Жанубий Корея инвесторлари иштирокида ташкил этилган қарийб 450 корхона мавжуд. Ўзбекистон Республикаси Ташқи иқтисодий алоқалар, инвестициялар ва савдо вазирлигида ушбу мамлакатнинг 72 компанияси ваколатхоналари аккредитациядан ўтган. Мазкур компаниялар фаолиятининг асосий йўналишлари нефтгаз ва кимё, машинасозлик, электр-техника, тўқимачилик каби қатор соҳаларни қамраб олган.


Samarkand Half Marathon – илк халқаро хайрия ярим марафони бўлиб ўтди - Халқ сўзи\n14:22 04 Ноябрь 2019 Жамият\n3 ноябрь куни ўтказилган ярим марафонда дунёнинг 23 давлатидан келган 1100 нафардан ортиқ спортчи ва ҳаваскорлар қатнашди. Халқаро марафонда Ўзбекистон Республикаси Бош вазири ўринбосари Азиз Абдуҳакимов ва Самарқанд вилояти ҳокими Эркинжон Турдимовлар ҳам иштирок этиб қатнашчиларни табриклади. Шундан сўнг Ислом Каримов кўчасидан бирин кетин 10, 21.1, 2 километр масофадаги марафонга старт берилди.\nМамлакатимизда илк бор ташкил этилган мазкур халқаро марафон маданият ва санъат объектларидаги инклюзивлик масалаларига жамоатчилик эътиборини қаратиш, шунингдек, соғлом турмуш тарзини тарғиб қилиш ва спорт туризмини ривожлантиришга қаратилгани билан аҳамиятлидир. Марафондан тушган маблағ Тошкент шаҳридаги театрлардан бирида тифлошарҳлар ёрдамида саҳна асарлари намойиш этиладиган тажриба лойиҳаси амалга оширишга йўналтирилади. Бу заиф кўрувчи ва кўзи ожиз томошабинларга саҳна асари ҳақида тўлиқ тасаввур ҳосил қилишга имкон беради.\nМарафончилар Регистон мажмуаси, Амир Темур мақбараси, Ҳазрати Хизр масжиди, Хўжа Дониёр ёдгорлиги, Мирзо Улуғбек музей-мажмуаси, Бибихоним масжиди сингари тарихий обидалар олдидан белгиланган масофани босиб ўтдилар. Уларни шаҳар аҳолиси, меҳмонлар олқишлаб турди.\nДастлаб, маррага 10 километрлик масофани биринчи бўлиб босиб ўтган қозоғистонлик Дмитрий Иванчук етиб келди ва ўз шахсий рекордини янгилади.\n- Ташкилотчиларга менга ушбу марафонда қатнашиш имконини бергани учун катта раҳмат, - дейди Дмитрий Иванчук. – Трассанинг мураккаблигига қарамай масофани биринчи бўлиб босиб ўтишга муваффақ бўлганимдан мамнунман.\nИккинчи ўрин ҳамюртимиз Евгений Фадеевга, учинчи ўрин эса қозоғистонлик яна бир спортчи Михаил Красиловга насиб этди.\n10 километрлик масофада хотин-қизлар ўртасида ҳам қозоғистонлик яна бир спортчи Татьяна Нерознак ғолиб бўлди.\n- Кичик масофада югуришга ўрганганман, - дейди Татьяна Нерознак. - Марафон барча қоидалар асосида ташкил этилган, шароитлар, ташкилотчилик аъло даражада. Айниқса, марафоннинг қадим ва бетакрор Самарқандда ўтказилаётгани жудаям маъқул келди. Одамларнинг меҳмондўстлиги ва эътибори жуда ёқди. 10 километрга югуриш бўйича аёллар ўртасида биринчи бўлганимдан жуда хурсандман.\nЎзбекистонлик Зарнигор Худайбердиева маррага иккинчи, Марина Хмелевская эса учинчи бўлиб етиб келишди.\n21.1 километрга югурган марафончилар орасида ҳамюртимиз, сурхондарёлик Шоҳрух Давлатов ушбу масофани 73 дақиқада босиб ўтиб биринчи ўринга сазовор бўлди. Кейинги ўринларни ҳам мамлакатимиз вакиллари Андрей Петров ва Бегзод Сафаровлар қўлга киритди.\n- Самарқандда марафонга жуда катта тайёргарлик кўрилганига гувоҳ бўлдим. Меҳмондорчилик учун миннатдорлик билдираман, - дейди Шоҳрух Давлатов. - Ўтказилган халқаро ярим марафонда ғолиб бўлганимдан жуда хурсандман. Бу кун ҳаётимдаги тарихий кун бўлиб қолади.\nХотин-қизлар орасида ҳам ушбу масофада мамлакатимиз вакиллари тенгсиз эканликларини исботлади. Наманганлик Нурхон Муҳиддинова марра чизиғини биринчи босиб ўтган бўлса, Екатерина Тунгускова иккинчи, Тамила Кочкарова учинчи бўлди.\n2 километр масофада марафон қатнашчилари сони кўп бўлди. Спортчилар билан бирга ҳаваскорлар ҳам югуришди. Ушбу масофада марра чизиғини фарғоналик Хуршид Аҳмадалиев биринчи бўлиб босиб ўтди. Хотин-қизлар ўртасида Самарқанд давлат университети талабаси Маржона Баротова биринчиликни қўлга киритди.\n- Олти йилдан буён енгил атлетика билан шуғулланаман, - дейди Маржона Баротова. - Кўплаб мусобақаларда ғолиб бўлганман. Лекин бугунги ғолибликнинг завқи бошқача бўлди. Чунки, марафонда таниқли спортчилар билан бирга турли соҳалар вакиллари, кексалар, ҳаваскорлар ҳам фаол иштирок этишди.\nДарҳақиқат марафонда нафақатнишчилари орасида нафақат спортчилар, балки сенаторлар, депутатлар, тадбиркорлар, кексалар ва ҳаваскорлар ҳам бор эди. Шу нуқтаи назардан марафон фақат спорт эмас, балки бағрикенглик, саховат ва инсонийлик тарғиботчисига айланди.\nМарафонда наманганлик 70 ёшли онахон ҳам иштирок этиб, ғолибликни қўлга киритди\n- 1983 йилда илк марта халқаро марафонда иштирок этиб, ғолибликни эгаллагандим, - дейди Наманган давлат университети ўқитувчиси Людмила Музаффарова. - Ўшандан кейин кўплаб халқаро марафонларда қатнашдим. Германияда ўтказилган марафонда иштирок этиб, уларнинг спорт нормативларини бажарган илк хорижлик аёл спортчи сифатида эътироф этилдим. 70 ёшда эканим кўпинча хаёлимга ҳам келмайди. Шу йилнинг сентябрь ойида Москвадаги марафонда иккинчи ўринни эгалладим. Самарқанддаги ушбу мусобақа ҳам халқаро даражада ташкил этилибди.\nМарафон сўнгида ғолиблар ташкилотчиларнинг пул мукофоти ва эсдалик совғалари билан тақдирланган бўлса, фаол иштирокчилар ва марафоннинг 74 ёшли Гельман Қосимов сингари энг кекса иштирокчилари ҳам муносиб рағбатлантирилди.


Apple компанияси iPhone 7 смартфони тақдимотини ўтказади\n17:50 / 07.09.2016\nБугун, 7-сентябрь куни Apple компанияси янги iPhone 7 телефонини расман таништиради. Тақдимот маросими Тошкент вақти билан 22:00да Калифорниянинг Сан-Франциско шаҳрида бўлиб ўтади, дея хабар қилмоқда СНН телеканали.\nЯнги тишланган «олма» гаджетининг тақдимотига 300 киши таклифнома олган бўлса, Apple компаниясининг бошқа мухлислари бу маросимни интернет тармоғида кузатишлари мумкин бўлади. Унда, тахминларга кўра, iPhone 7дан ташқари MacBook Pro 2016 ноутбугининг янги авлоди ва Apple Watch 2 “ақлли”соати ҳам намойиш этилади.\nЯнги смартфон, суратларда кўринганидек, уч хил тусда: олтин, кулранг ва пушти рангда ҳамда уч хил қийматда: арзон, қиммат ва эксклюзив намунада ишлаб чиқилади.\nИнтернет тармоғида пайдо бўлган маълумотларга биноан, iPhone 7 экрани диагоналига 4,7 дюймни, ўлчами — 1334х750 пикселни ташкил этади. Гаджетнинг оператив хотираси 2 Гб бўлиб, Apple A10 процессори ҳисоблаш ишларини бажаради. Унинг камераси 12 мегапикселли бўлиб, сенсори 1/2.6 дюймлидир. Бу эса, iPhone 7 эгасига ёруғлик етарли бўлмаган тақдирда ҳам ажойиб суратлар олиш имконини беради. Янги қўл телефони аккумуляторининг қуввати 1960 миллиампер-соатни ташкил этади.\nИнтернетда мавжуд суратларга кўра, EarPods гарнитураси iPhone 7да Lightning улагичи воситасида қулоқчинга уланади. Бу эса, ҳар қандай қулоқчинлардан махсус ўтказгич бўлмаса фойдаланиш имконини бермайди.\nДастлабки тахминларга кўра, Apple янги маҳсулоти нархи 795дан 1,3 минг АҚШ долларигача боради. Бироқ, унинг аниқ баҳоси тақдимот вақтида эълон қилинади.\nсмартфон iPhone Apple\n5 йилда 30 млрд доллар. Apple АҚШ бўйича режаларини ошкор қилди


Бош саҳифа / Соғлиқни сақлаш / Аграрлар ва тиббиётчилар озиқ-овқат маҳсулотлари...\nАграрлар ва тиббиётчилар озиқ-овқат маҳсулотлари сифатини назорат қилиш масаласида ҳамкорликда ишлашади\nЖСТнинг “Саломатлик-2020” ташаббуси ва Ўзбекистон Республикасининг 2015-2020 йилларда аҳолини сифатли озуқа билан таъминлаш бўйича тадбирлар мажмуасининг асосий мақсадларига эришиш шундай мавқени талаб этади. Овқатланишнинг носоғлом рациони, тананинг ортиқча вазни ва ёғ босиш касалликлар ва ногиронлик хавфининг асосий омилларидан ҳисобланади. Юзага келган вазиятни соғлиқни сақлаш ва қишлоқ хўжалиги тизимларининг янада фаолроқ ҳамкорлигини ривожлантириш йўли билан тузатиш мумкин. Афсуски, бу аксиомани кўпчилик мутахассислар ўз ваколатларидан келиб чиққан ҳолда тушунадилар.Тошкентда Жаҳон соғлиқни сақлаш ташкилотининг етакчи мутахассислари иштирокида ўтган семинарда вазиятга тузатиш киритишга ҳаракат қилинди.\nУчрашувда аграр сектор ва соғлиқни сақлаш тизими бирмунча фаолроқ ишлашлари лозим бўлган бир неча жиҳатлар белгилаб олинди.\nШифокорлар бугунги кунда ёғ, туз ва қандга нисбатан мева-сабзавотлар ва дондан тайёрланган маҳсулотлар кам истеъмол қилинаётгани кузатилаётганини тасдиқламоқдалар. Вазиятни ўзгартириш учун қишлоқ хўжалиги ҳодимлари пештахталардаги ассортиментларни имкониятли нарҳлардаги ўсимликлардан тайёрланган маҳсулотлар билан кенгайтирилишига ёрдам беришлари лозим бўлади. Бу муаммони ҳал этиш учун шифокорлар шунингдек, балиқчилик ва асаларичиликни ривожлантиришга даъват этадилар.\nТиббиётчилар аграрчилар диққатини инсон саломатлигига салбий таъсир қилувчи препаратлар қўлланилишига тортдилар. Хусусан. чорвачиликда микробларга қарши воситалардан фойдаланилиши одам организмининг антибиотиклар - микробларга қарши препаратларга ўрганиб қолишига олиб келиши мумкин. Ҳал этилмаган масалалар деҳқончиликда ҳам мавжуд. Томонлар яна бир бор ўрнатилган регламентлар ва меъёрларни қайта кўриб чиқишларига тўғри келади.\nВа учинчи жиҳат – қишлоқ хўжалиги маҳсулотларини қайта ишлашни ривожлантириш бўлиб, у маҳсулотларни сақлашдан тортиб озиқ-овқатларда истеъмол қилишгача муҳим роль ўйнайди. Бу ўринда шакар, туз, трансёғ(ўсимлик ёғи) ва бойитилган ёғлардан фойдаланишни меъёрлаштириш бўйича кенг қамровли масалалар бор. Зеро, уларни меъёрдан ортиқча истеъмол қилиш инсон саломатлигига салбий таъсир кўрсатиши ва сурункали касалликлар келтириб чиқариши мумкин. Ҳозирги кунда мамлакатимиз қонунчилигига тегишли ўзгартишлар киритиш бўйича ишлар олиб борилмоқда, бу меъёрларни амалиётга жорий этиш борасида эса катта вазифалар турибди.


“Туялар ” карвони туфайли “Дўстлик” божхона постидан ўтиш учун 6 соат навбатда туриш керак | Ўш | Альянс-Пресс\n02.06.2018 03:10 Ўш 458\n“Туялар ” карвони туфайли “Дўстлик” божхона постидан ўтиш учун 6 соат навбатда туриш керак\nКуни кеча “Альянс-Пресс” агентлигининг мухбири ўзбек-қирғиз чегарасини“Дўстлик” божхона постидан 6 соатда ўтган. Икки давлат ўтказиш пунктлари зарурий эҳтиёжни қондира олмаяпди.\n“Альянс-Пресс” агентлигининг мухбири барча қатори Ўзбекистондан Қирғизистонга ўтаётган фуқаролар билан навбатда турди. Унинг хабар беришича, ўтиш пунктидаги ваъзият жуда аянчли. Магарам бу ҳусусда икки давлат хизматлари бир хилда қониқарли эмас. Оддий санитар гигиена нормалари бундан ўтаётган инсонлар учун ёт кўриниш. Даладан учиб келган чанг, автотранспорт харакатидан жунбушга келиб, офтобда қоқи бўлгудай турган одамларни қоплайди. Катта юк ортилган машиналар божхона дарвозаси олдида навбат кутиб гуриллаб турганда, газ тутинлари тирбанд навбатда турганларни захарлайди. Узун ва бетартиб навбатдагилар орасида жанжал чиқиши оддий ҳолга айланган.\nЎтказиш пунктида яқин ўрдаги қишлоқлардан келган 200 нафар уддабурон ва қўпол юк ташувчи -ҳаммол йигитчалар жавлон уради. Улар чегарани навбатсиз бир суткада 5-6 марта босиб ўтиб, ҳар икки тарафга юк олиб ўтадилар. Бу каби юк ташиб ўтувчи йигитларни ва баъзида аёлларни ҳам “туя” деб атайдилар. “Туялар карвони” елкаларида Қирғизистондан маиший техника анжомлари, Ўзбекистондан эса қишлоқ хўжалик, турли қандолатчилик ва бошқа маҳсулотларини ташийдилар. “Туя”ларнинг шундай “тирикчилиги” сабаб, оддий йўловчилар соатлаб ўтиш пунктларида қолиб кетади. “Туя”ларга юклар автотранспорт орқали чегарага келтирилади ва нариги томонда улар қайта машиналарда манзилига равона бўладилар. Афтидан бу “туялар карвони” бундаги икки давлат божхона хизматларининг кўнглига яқин инсонларига айланиб улгурган кўринади.\n“Бу қишлоқнинг қўпол шоввоз йигитлари доимо ўзларининг ножоиз хатти-харакатлари билан оддий инсонларнинг чегарадан ўтишига монеълик қилиб, асабларини тириқ қилаётирлар. Бироқ улар бу икки давлат божхоначиларига маълум хажмда кира тўлаётгани сабаб, уларнинг шаштини қайтарадигани йўқда ”, - дейди навбатда турганлар.


Ҳар бир мактабда 10- синфлар очилиши мумкин – Коммерсант.Уз\nВазирликда 10- синфлар шунга талабгорлар бўлган барча мактабларда очилиши маълум қилинди.\n“Жорий йилда 9- синфни битирганлар таълимни ота-онаси ва ўз хоҳишига кўра ўрта-махсус таълим муассасаларида ёки ўз мактабларида давом эттиришлари мумкин бўлади”,– дейилади ХТВнинг расмий баённомасида.\nРеспублика бўйлаб олиб борилган сўров натижаларига кўра, аксарият мактаб битирувчилари ва уларнинг ота-онаси 11 йиллик таълимни ёқлаб овоз берди.\n– Аввалги режамизга кўра, 10- синфларни синов тарзида фақат бир нечта мактабда очмоқчи эдик. Битирувчиларнинг ота-онаси бунга норозилик билдирди, чунки бундай ҳолатда ҳамма ҳам 10- синфда ўқий олмас эди.\nЭнди танлаш ҳуқуқи ўқувчи ва ота-оналарда. Халқ таълими вазирлиги талабгорлар бўлган барча мактабларда 10- синфларнинг очилиши учун астойидил ҳаракат қилади”,– дейди вазирлик матбуот котиби Баҳриддин Шайвалиев.\nЭслатиб ўтамиз, бу йил 9- синфни 467 мингдан ортиқ ўқувчи тамомлади.\n11 йиллик таълим ХТВ\nПредыдущая запись 60 учениц школ пройдут бесплатные курсы по программированию\nСледующая запись До конца года появится система онлайн-покупки автомобилей\nС 1 января 2019 года в Узбекистане запретят выдачу бесплатных пакетов в магазинах и торговых центрах


Муса Ерниязовнинг аҳволи оғир, у сунъий нафас олиш аппаратига уланган – Дарё уз Янгиликлар\nГлавная / Жамият / Муса Ерниязовнинг аҳволи оғир, у сунъий нафас олиш аппаратига уланган\nAkbar 5 days ago\tЖамият Comments Off on Муса Ерниязовнинг аҳволи оғир, у сунъий нафас олиш аппаратига уланган 2 Показы\nҚорақалпоғистон Жўқорғи Кенгеси раиси, сенатор Муса Ерниязовнинг аҳволи оғир деб баҳоланмоқда. Бу ҳақда 30 июль куни бўлиб ўтган матбуот анжуманида Соғлиқни сақлаш вазирлиги ҳузуридаги Коронавирусга қарши кураш бўйича штаб аъзоси Анвар Алимов маълум қилди. Аввалроқ, 18 июль куни Муса Ерниязовнинг коронавирусга чалингани тасдиқланган эди (унинг бетоблиги ҳақидаги хабарлар июль ойи бошидаёқ тарқалган эди).\n«Мен куни кеча Қорақалпоғистондан келдим, Муса Ерниязов даволанаётган клиникада уч кун бўлдим. У ҳақиқатан ҳам академик Воҳидов номидаги Республика ихтисослаштирилган хирургия илмий-амалий тиббиёт марказининг Қорақалпоғистон филиали клиникасида даволанмоқда. Респиратор муолажалар олмоқда, ўпкани сунъий шамоллатиш тартибида даволанмоқда. Унинг аҳволи оғир деб баҳоланмоқда, уни Туркия ё бошқа бирор жойга олиб чиқиш ҳақида гап йўқ. Унга қараётган шифокорлар билан бугун ҳам гаплашдик, у ҳозир Қорақалпоғистонда даволанмоқда», — деди Анвар Алимов.\nҲабибулла Оқиловнинг таъкидлашича, Муса Ерниязовда коронавирус инфекцияси тасдиқланганидан бери у Республика ихтисослаштирилган хирургия илмий-амалий тиббиёт марказининг Қорақалпоғистон филиали клиникасида даволанмоқда.\n«У ерда Тошкентдан икки шифокор ва маҳаллий, Нукусдаги шифокорлар ишлаяпти, мана, Анвар Валиевич бориб келдилар, ўтган сафар бирга бориб келгандик. Туркиялик шифокорлар гуруҳи келганида, германиялик мутахассислар билан мулоқот бўлганида, биз Нукус билан видеоконференсалоқа ташкил этгандик. Ўшанда Бухоро, Хоразмдаги бир қатор беморлар билан бир қаторда Нукусда даволанаётган Муса Ерниязовнинг аҳволи бўйича маслаҳатлашувлар бўлиб ўтган ва шунга асосан даволаш режасига тегишли тузатишлар киритилган эди», — дея қўшимча қилди Оқилов.\nАввалроқ Соғлиқни сақлаш вазирлиги матбуот котиби Фурқат Санаев «Дарё» сўровига жавобан Муса Ерниязовнинг даволаниш учун Туркияга олиб кетилгани ҳақидаги хабарлар мутлақо асоссиз эканини маълум қилган эди.\n«Ҳеч бир бемор Туркияга кетгани йўқ. Туркиялик мутахассислар Ўзбекистондаги оғир аҳволдаги беморлар бўйича онлайн консультация қилиш учун ташриф буюрган. Ушбу беморлар қаторида Муса Ерниязов ва Сурхондарё вилояти ҳокими Тўра Боболовнинг ҳолати бўйича онлайн консультация бўлди, даволаш стандартларига тузатишлар киритилди», — дея маълум қилганди ССВ матбуот котиби.\nПред. Ҳайит куни қурбонлик сўйиш кимлар учун вожиб? Қурбонликка оид ҳукмлар ҳақида\nСледующая Япония Марказий Осиёда чигирткалар билан курашиш учун 7,25 миллион доллар маблағ ажратади


Ўзбекистон Бангкок мода ҳафталигида иштирок этди - Халқ сўзи\nЎзбекистон Бангкок мода ҳафталигида иштирок этди\n18:49 01 Октябр 2020 Маданият\nЖорий йил 24-30 сентябрь кунлари Бангкок шаҳридаги янги бунёд этилган “IconSiam” савдо марказида Таиланд Туризмни ривожлантириш жамғармаси томонидан анъанавий йиллик «Thai Silk Fashion Week 2020» мода ҳафталиги ташкил этилди. Унда кўргазма-ярмарка ва ипак маҳсулотларининг мода намойишлари бўлиб ўтди. Бу ҳақда «Дунё» АА хабар берди.\nШу ўринда таъкидлаш жоиз, қиролича Сирикит ҳомийлигида 2010 йилдан бери ўтказиб келинаётган ушбу маданий тадбирда Ўзбекистон вакиллари илк бор 2019 йилда иштирок этган.\nТадбир давомида Бангкок шаҳридаги 27 мамлакат дипломатик ваколатхоналари томонидан хорижий мода уйлари маҳсулотлари тақдим этилди. Ўзбекистон Бош консулхонаси «Анор» модалар уйи томонидан ипакдан ишланган дизайнерлик ишларини кўргазма-ярмаркада намойиш этди. Шунингдек, ўзбек ҳунармандлари маҳсулотлари кўргазмаси, мамлакатимиз туризм салоҳиятига оид видеоматериаллар тақдимоти ва ўзбек миллий ошхонаси таомларини татиб кўриш маросими ташкил қилинди.\nТаиланд туризмни ривожлантириш жамғармаси томонидан ушбу тадбирда фаол иштироки учун Ўзбекистон Бош консулхонасига миннатдорлик изҳор қилинди. Жамҳарма расмийлари 2021 йил апрель-май ойларида Ўзбекистон дизайнерлари билан ҳамкорликда мода кўргазмасини ташкил этишга тайёрлигини билдирилди.


Аҳволимиз ДАБДАЛА эканлигининг яна бир исботи: Самара ва Екатеринбургдан икки мингга яқин фуқароларимиз махсус поезд рейслари орқали Самарқандга олиб келинибди - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n13:15 - Аҳволимиз ДАБДАЛА эканлигининг яна бир исботи: Самара ва Екатеринбургдан икки мингга яқин фуқароларимиз махсус поезд рейслари орқали Самарқандга олиб келинибди\nЎзбекистонда аҳвол “Во!” эканлигини мадҳ этиш билан шуғулланаётган қўғирчоқ оммавий ахборот воситалари хабар қилишича, махсус поезд рейслари орқали Самара ва Екатеринбургдан икки мингга яқин юртдошимиз бугун олиб келинибди. Аҳволимиз расмданоқ кўриниб турибди.\nСавол туғилади: Аҳволимиз шундай яхши экан, 834 нафар Ўзбекистон фуқаросини Россиянинг Кинел шаҳридан ва 837 нафар Ўзбекистон фуқаросини Россиянинг Екатеринбурга шаҳридан махсус рейслар билан Самарқандга олиб келишнинг нима кераги бор эди.\nЎзАнинг хабарида айтилишишича, махсус комиссия Ўзбекистон фуқароларини Россия Федерациясининг Самара вилоятидан, шунингдек, Екатеринбургдан олиб келиш учун “Тошкент–Кинел–Тошкент” ҳамда “Тошкент–Екатеринбург–Тошкент” темир йўл рейслари ташкил этибди. Яна савол туғилади, улар нимага ўз вақтида Кинел ва Екатеринбург шаҳарларига кетган эдилар?\nХуллас, жорийдаги йилнинг 12 сентябрида бу фуқаролар мамлакатимизга қараб жўнаган эканлар, бугун улар БЕЧОРА ЎЗБЕКИСТОНИМИЗГА етиб келишибди. Шуми аҳволимиз “Во!” эканлигининг кўрсатгичи?\nҲамма келганлар Самарқандда КАРАНТИН зоналарига жойлаштирилган эмиш. Шунча жой қаердан топилди, ўртоқ Президент Шавкат Мирзиё? Россияда яна сал кам 3 миллион Ўзбекистон фуқаролари қуллардек ишламоқдаларку! Уларнинг аҳволи нима бўлади?


Демак, ота учун уч ҳолат мавжуд - Мерослар китоби\nНазвание Мерослар китоби\nДемак, ота учун уч ҳолат мавжуд\nБувиларга мерос бериш кайфияти\nАгар фарзандсиз бўлган ёлғиз бир эркак ўлса\nАгар сингиллар иккита бўлса, улар учун\nТўрттаси туғишган опа-сингиллар ҳақидаги шартлардир.\n^ Демак, ота учун уч ҳолат мавжуд:\n1) Фақат фарз билан мерос олади, бу маййитнинг пуштикамаридан бўлган ўғли ёки ўғлининг ўғли – ҳар қанча қуйига кетса ҳам – бўлган ҳолдадир.\n2) Фақат асабалик билан мерос олади. Бу маййитнинг фарзанди ва ўғлининг фарзанди бўлмаган ҳолдадир.\n3) Ҳам фарз билан, ҳам асабалик билан мерос олади. Бу маййитнинг қиз фарзандлари ёки ўғлининг ўғил-қиз фарзандлари бўлган ҳолдадир.\nУшбу ҳолатларда бобо ҳам ота билан бир хилдир. Чунки, далиллар ота бўлмаганда бобога тааллуқли бўлади.\nТўртинчи ҳолат ҳам борки, унда бобо отадан фарқли бўлади. Яъни, агар маййитнинг туғишган ёки ота бир ака-укалари бўлса, бу ҳолатда бобо худди ота каби маййитнинг ака-укаларини меросдан тўсадими ёки тўсмасдан, меросда улардан бири сифатида шерик бўладими ва молни ёки фарзлардан қолганини бўлишиб оладими, деган масалада ихтилоф қилинган. Чунки, бобо ва ака-укалар отага яқинликда баробардирлар, бобо отанинг отаси бўлса, ака-укалар унинг ўғилларидир.\nБиринчи қавлга кўра, меросда улар тенг бўладилар. Саҳобалардан бир жамоаси, жумладан, Алий, Ибн Масъуд, Зайд ибн Собит шу фикрга борганлар. Имом Молик, имом Шофиий ва имом Абу Ҳанифанинг икки биродарларининг ҳамда имом Аҳмаднинг машҳур фикри ҳам шудир. Улар китобларда бунга кўплаб далиллар, қиёслар, тавжиҳларни далил қилиб келтирганлар.\nИккинчи қавлга кўра, бобо худди ота каби ака-укаларни соқит қилади. Абу Бакр Сиддиқ, Ибн Аббос, Ибн Зубайр шу фикрга борганлар, бу фикр Усмон, Оиша, Убай ибн Каъб, Жобир ва бошқалардан ҳам ривоят қилинган. Имом Абу Ҳанифанинг ва бир ривоятда имом Аҳмаднинг сўзлари ҳам шудир. Шайхулислом Ибн Таймия, Ибнул Қаййим, шайх Муҳаммад ибн Абдулваҳҳоб ҳам шу фикрни ихтиёр қилганлар. Уларнинг ҳам кўп далиллари бор. Мана шу сўз тўғриликка яқинроқ, валлоҳу аълам.\n^ Оналарнинг мероси ҳақидаги боб\nОна учун учта ҳолат мавжуд:\n1)Олтидан бир улуш мерос олади. Бу фаръи ворис, яъни маййитнинг фарзандлари ва ўғилларининг фарзандлари бўлган ҳолда ёки икки ва ундан ортиқ ака-укалари бўлган ҳолдадир. Аллоҳ таоло айтади: «Агар маййитнинг фарзанди бўлса, қолдирган меросидан ота-онасининг ҳар бирига олтидан бири тегур» (Нисо: 11), «Агар унинг ака-укалари бўлса, онасига олтидан бир тегур» (Нисо: 11).\n2)Учдан бир улуш мерос олади. Бу болалар ва болаларнинг болаларидан иборат фаръи ворислар бўлмаган ва ака-ука ва опа-сингиллар жамланмаган ҳолдадир. Аллоҳ таоло айтади: «Энди агар фарзанд бўлмай, фақат ота-онаси (меросхўр) бўлса, у ҳолда онасига учдан бир тегур (қолгани отасига қолади). Агар унинг ака-укалари бўлса, онасига олтидан бир тегур» (Нисо: 11).\n3)Агар эр, ота ва она жамланса ёки хотин, ота ва она жамланса, она қолганнинг учдан бирини олади. Бу икки масала «Умарга мансуб икки масала» деб номланади. Чунки, Умар ибн Хаттоб розияллоҳу анҳу уларда қолган молнинг учдан бирини онага ҳукм қилганлар. (Абдурраззоқ (10/252, №19051), Байҳақий (6/373), Ибн Аби Шайба (6/243, №31044), Доримий (2/803, №2765) ривоятлари).\nШайхулислом Ибн Таймия раҳимаҳуллоҳ айтади: «Умарнинг сўзи энг тўғри сўздир. Чунки, Аллоҳ таоло агар ота-она мерос олса, онага учдан бирни берди, эр-хотиннинг фарзидан кейин қолгани ота-она ўртасидаги меросдир, уни улар аслни бўлиб олганларидек бўлиб оладилар, худди маййитнинг қарзи ё васияти бўлганидекки, қолганини учдан бирдан қилиб бўлиб олардилар» (Минҳажус-суннатин-набавийя: 8/62).\n^ Бувининг мероси ҳақидаги боб\nБувидан мурод ҳақиқий буви бўлиб, фақат аёллар орқали келган онанинг онаси ва унинг оналари каби бувидир, отанинг онаси каби бувидир. Шунингдек, фақат эркаклар орқали келган ҳар бир бувидир, отанинг отасининг онаси, отанинг отасининг отасининг онаси каби. Ёки аёллар орқали эркакларга қараб келган бувидир, отанинг онасининг онаси, отанинг отасининг онасининг онасининг онаси каби.\nАммо, эркаклар орқали аёлларга қараб келган буви, яъни масалан, онанинг отасининг онаси ва отанинг онасининг отасининг онаси кабилар мерос олмайди. Чунки, у зул-арҳомдандир.\nМерос олувчи бувининг зобити (белгиси) шуки, у фақат аёллар орқали келган ёки фақат эркаклар орқали келган ёки аёллар орқали эркакларга қараб келган бувидир. Мерос олмайдиган бувининг зобити шуки, у эркаклар орқали аёлларга қараб келган бувидир. Бошқача айтганда: икки аёл орасида бир эркак орқали келган (ҳалқадаги) бувидир.\nБувига мерос берилишига далил суннат ва ижмоъдандир:\n- Қабиса ибн Зуайб ҳадиси суннатдан далил бўлади. У айтади: «Бир буви Абу Бакрнинг ҳузурига меросини сўраб келди. У: «Аллоҳнинг Китобида сизга ҳеч қандай улуш йўқ, Расулуллоҳ соллаллоҳу алайҳи ва салламнинг суннатларида ҳам сиз учун бирон улуш топмадим. Сиз кетаверинг, мен одамлардан сўраб кўраман», деди. Сўнг Абу Бакр одамлардан сўради. Шунда Муғийра ибн Шуъба: «Мен Расулуллоҳ соллаллоҳу алайҳи ва саллам ҳузурларида бўлганман, у зот бувига олтидан бирни берганлар», деди. «Сиз билан яна биров бормиди?», деб сўради Абу Бакр. Муҳаммад ибн Маслама ўрнидан туриб, у ҳам Муғийра ибн Шуъба айтган сўзни айтди. Шундан сўнг Абу Бакр унга (яъни, бувига) шуни ижро қилди».\n«Сўнг иккинчи бир буви Умар ҳузурига меросини сўраб келди. У: «Аллоҳнинг Китобида сиз учун ҳеч нарса йўқ, лекин фақат мана шу олтидан бир бор. Агар иккалангиз шунда бирлашсангиз, у ўрталарингизда бўлади. Қай бирингиз у билан ёлғиз қолса, у унга бўлади», деди» (Молик «Муваттоъ»да (2/513, №1076), Абу Довуд (2894), Термизий (2101), Ибн Можа (2721), Аҳмад (4/225, №17980) ривоятлари, Термизий саҳиҳ санаган).\nБурайда розияллоҳу анҳудан ривоят қилинишича, Расулуллоҳ соллаллоҳу алайҳи ва саллам ўртада она бўлмаган ҳолда бувига олтидан бир (берилишига ҳукм) қилганлар (Абу Довуд (2895) ривояти, Ибнус-Сакан, Ибн Хузайма ва Ибнул Жоруд саҳиҳ санаганлар).\nБу икки ҳадис бувининг олтидан бирга ҳақли бўлишини ифодалайди. Абу Бакр ва Умар розияллоҳу анҳумо айтганларидек, аслида буви учун Аллоҳнинг Китобида ҳеч қандай улуш йўқ эди. Чунки, Қуръонда зикр қилинган она ҳукмнинг энг яқин онага хосланишини тақозо қиладиган қайдлар билан қайдланган эди. Буви гарчи, она деб номланса-да, фароизда зикр қилинган она лафзига дохил эмас, агарчи Аллоҳ таолонинг қуйидаги оятидаги оналар лафзи остига кирса ҳам: «Сизлар учун оналарингиз (билан никоҳланиш) ҳаром қилинди» (Нисо: 23). Лекин, Расулуллоҳ соллаллоҳу алайҳи ва саллам бувига олтидан бирни берганлар. Демак, унинг мероси суннат билан собит бўлди.\nШунингдек, бувининг мероси уламолар ижмоъси билан ҳам собит бўлган. Аҳли илмлар ўртасида онанинг онасига ва отанинг онасига мерос тегиши ҳақида ихтилоф йўқ, улардан бошқаларда ихтилоф қилганлар. Ибн Аббос розияллоҳу анҳумо ва бир жамоа уламолар бувиларга, гарчи улар кўп бўлсалар ҳам, битта даражада бўлсалар, мерос берганлар. Фақат ворис бўлмаган отага уланган буви, яъни масалан онанинг отасининг онаси бундан мустасно. Баъзилар фақат учта бувига – онанинг онасига, отанинг онасига ва отанинг отасининг онасига мерос берганлар.\nБувига мерос берилиши учун ўртада она бўлмаслиги шарт қилинади. Чунки, буви она орқали келгандир. Ким бир восита орқали келган бўлса, ўша ўртадаги восита уни меросдан тўсади, фақат истисно ҳоллар бундан мустасно. Аҳли илмлар ижмоъсига кўра, она барча тарафдан бувини тўсади.\n^ Бувиларга мерос бериш кайфияти:\nАгар бувилардан фақат биттаси бўлса ва ўртада она бўлмаса, буви олтидан бирни олади, бундан зиёда олиши мумкин эмас. Маййитнинг ўғли бўлмаган ва ака-укалари жамланмаган ҳолда буви – худди она каби – учдан бир улуш олиши ҳақидаги сўз эътиборга олинмайдиган шоз (нодир) сўздир.\nАгар бувилардан бир нечтаси бўлса, агар даражада бир хил бўлсалар, олтидан бир улушда шерик бўладилар. Чунки, саҳобалар розияллоҳу анҳум бувиларни шу улушда шерик қилганлар. Чунки, улар бир нечта бўлиб, уларга эркак киши шерик эмас, кўпчилик бўлсалар ҳам, биргина буви бўлса ҳам худди хотинларда бўлганидек – ҳаммаси бир хилдир.\nЭнди агар улардан бири маййитга яқинроқ бўлса, олтидан бир ёлғиз унинг ҳаққи бўлади, хоҳ она тарафидан, хоҳ ота тарафидан бўлган буви бўлсин, фарқсиздир ва у бошқа узоқроқ бувиларни соқит қилади. Чунки, улар битта меросни оладиган оналардир, даражалари ҳар хил бўлганда улардан энг яқин бўлгани меросга ҳақли бўлади.\nОтанинг онаси бўлган буви ота бўлган ҳолда ҳам мерос олади, бобонинг онаси бўлган буви бобо бўлган ҳолда ҳам мерос олади, ўртадаги ўзи у орқали келган киши бу ҳолда уни соқит қилолмайди. Бу «Ким бир восита орқали келган бўлса, ўша восита уни меросдан тўсади» деган қоидага хилоф равишда амалга ошади. Чунки, Ибн Масъуд розияллоҳу анҳудан ривоят қилишларича, у киши ўғли бор бўлган буви ҳақида: «У Расулуллоҳ соллаллоҳу алайҳи ва саллам ўғли билан бирга ва ўғли тирик бўлган ҳолда олтидан бир улушни берган биринчи буви эди», деганлар (Термизий (2102) ривояти). Бундаги иллат-сабаб шуки, буви ўзи у орқали келган кишининг (яъни, ўғлининг) меросини олиб қўймайди, шу туфайли ўғли мавжуд бўлгани ҳолда уни соқит қилмайди.\nШайхулислом Ибн Таймия раҳимаҳуллоҳ айтади: «Ким бир шахс орқали келган бўлса, ўша шахс уни соқит қилади» деган гап умумий қоидага кўра ҳам, аксига олганда ҳам ботилдир. Қоидага кўра ботиллиги – онанинг боласи она билан биргаликдаги ҳолати, аксига олганда эса, ўғилнинг боласи амакилари билан бирга ва ака-уканинг боласи амакилари билан бирга бўлган ҳолат ва шунга ўхшаган бошқа ҳолатларки, бунда бир шахс ўзи у орқали келмаган киши сабабли ҳам соқит бўлади. Бундаги иллат (улар айтган гап эмас, балки) у (яъни биров орқали келган киши) унинг меросини олиб қўйишидир. Қай бир киши бир шахснинг меросини олиб қўядиган бўлса, ўша шахс – агар маййитга ундан кўра яқинроқ бўлса – уни соқит қилади. Бувилар онанинг ўрнида турадилар, шу сабабли она – гарчи улар у орқали келмаган бўлсалар ҳам – уларни соқит қилади, валлоҳу аълам» (Мажмуъул-фатава: 31/354).\nЁлғиз қиз иккита шарт билан мероснинг яримини олади:\n^ Биринчи шарт: Унга шерик бўладиган опа ё сингиллари бўлмаслиги.\nИккинчи шарт: Уни фарздан асабага ўтказиб қўядиган ака-укаларидан холи бўлиши.\nБунга далил Аллоҳ таолонинг қуйидаги оятидир: «Аллоҳ фарзандларингизга (тегишли мерос) ҳақида бир ўғил учун икки қиз улуши баробарида мерос беришни амр қилур. Агар меросхўрлар иккидан ортиқ аёллар бўлса, уларга (маййит) қолдирган нарсанинг учдан иккиси, агар якка қиз бўлса, унга(мероснинг) ярми тегур» (Нисо: 11). «Агар якка қиз бўлса» деган сўздан унинг шерик бўладиган опа ё сингилларидан холи бўлиши, «бир ўғил учун икки қиз улуши баробарида» деган сўздан эса унинг муассибдан (асабага ўтказиб қўядиган ака-укадан) холи бўлиши шартлиги чиқади.\nЎғилнинг қизи учта шарт билан ярим улуш мерос олади:\n^ Биринчи шарт: Унга муассиб (асабаликка ўтказиб қўювчи) йўқ бўлиши. Яъни, ака-укаси, ўзининг даражасида бўлган амакиваччаси унга муассиб бўлади.\nИккинчи шарт: Унга мушорик (шерик бўлувчи) йўқ бўлиши. Яъни, опа-синглиси, ўзининг даражасида бўлган амакининг қизи унга мушорик бўлади.\n^ Учинчи шарт: Ундан кўра юқорироқ бўлган фаръи ворис бўлмаслиги. (Фаръи ворис деб маййитнинг фарзандлари ва ўғилларининг фарзандларига айтилади).\nИкки ва ундан ортиқ қизлар икки шарт билан учдан икки улушни оладилар:\n^ Биринчи шарт: Икки ва ундан кўпроқ бўлишлари.\nИккинчи шарт: Муассиб бўлмаслиги. Маййитнинг пуштикамаридан бўлган ўғли уларга муассиб бўла олади.\nЧунки, Аллоҳ таоло айтади: «Аллоҳ фарзандларингизга (тегишли мерос) ҳақида бир ўғил учун икки қиз улуши баробарида мерос беришни амр қилур. Агар меросхўрлар иккидан ортиқ аёллар бўлса, уларга (маййит) қолдирган нарсанинг учдан иккиси тегур» (Нисо: 11). Аллоҳ таолонинг: «Бир ўғил учун икки қиз улуши баробарида» деган сўзидан қизларнинг учдан икки улуш мерос олишида муассибнинг бўлмаслиги шартлиги маълум бўлади. «Агар меросхўрлар иккидан ортиқ аёллар бўлса» деган сўзидан уларнинг икки ва ундан кўпроқ бўлишлари шартлиги тушунилади.\nЛекин, баъзи уламоларга оятдаги «иккидан ортиқ аёллар бўлса» деган лафз мушкуллик туғдирди. Чунки, унинг зоҳири иккита қиз учдан бир улуш олмаслигини, балки фақат учта ва ундан кўп қизлар олиши мумкинлигини англатади. Ибн Аббос розияллоҳу анҳумодан ҳам шундай ривоят қилинган. Жумҳур уламо бунинг хилофини айтганлар ва икки қиз ҳам учдан икки улуш олишига ҳукм қилганлар. Бунга далил Жобир розияллоҳу анҳудан ривоят қилинган ҳадисдир: «Саъд ибн Рабиънинг аёли Саъддан бўлган икки қизини олиб Расулуллоҳ соллаллоҳу алайҳи ва саллам ҳузурларига келди ва: «Ё Расулуллоҳ, бу иккиси Саъд ибн Рабиънинг қизлари. Оталари сиз билан бирга Уҳудда (иштирок этиб) шаҳид бўлди. Амакилари буларнинг молларини олиб қўйиб, уларга мол қолдирмади. Буларни мол билан турмушга берилади», деди. Расулуллоҳ соллаллоҳу алайҳи ва саллам: «Аллоҳ бу ҳақда ҳукм қилади», дедилар. Шундан сўнг мерос ояти нозил бўлди. Расулуллоҳ соллаллоҳу алайҳи ва саллам қизларнинг амакисига одам юбориб: «Саъднинг икки қизига учдан икки улуш, оналарига саккиздан бир улуш бергин, қолгани сенга», дедилар (Абу Довуд (2891), Термизий (2098), Ибн Можа (2720), Аҳмад (3/353, 314798) ривоятлари, Термизий ҳасан санаган).\nУшбу ҳадис иккита қиз учдан икки улушга ҳақли бўлишига далил бўлади. Бу низо-тортишув ўрнидаги ҳужжат ва Набий соллаллоҳу алайҳи ва саллам томонларидан Аллоҳ таолонинг: «Агар меросхўрлар иккидан ортиқ аёллар бўлса, уларга (маййит) қолдирган нарсанинг учдан иккиси тегур» (Нисо: 11) деган сўзларига тафсир ва унинг маъносига баёндир. Айниқса, бу оят нозил бўлишига сабаб Саъд ибн Рабиънинг икки қизи ҳақидаги воқеа ва оналарининг улар ҳақида қилган саволи эди ва оят тушгач, Расулуллоҳ соллаллоҳу алайҳи ва саллам уларниг амакиларига одам юборган эдилар.\n«Иккидан ортиқ аёллар бўлса» оятини далил қилиб, икки қизга учдан бир улуш мерос берилмаслигини, бунинг учун учта ва ундан ортиқ қиз бўлиши кераклигини айтган кишиларга бир неча жавоблар айтилган. Жумладан:\nБу каломнинг баъзиси баъзисига мутобиқ (мувофиқ) келиши бобидандир. Чунки, Аллоҳ субҳанаҳу ва таоло: «Аллоҳ фарзандларингизга (тегишли мерос) ҳақида бир ўғил учун икки қиз улуши баробарида мерос беришни амр қилур. Агар меросхўрлар иккидан ортиқ аёллар бўлса, уларга (маййит) қолдирган нарсанинг учдан иккиси тегур», деди. Оятдаги كُنَّ (бўлсалар) феъли остидаги замир (яъни, улар деган кўплик олмоши) «фарзандларингиз» дегандаги кўплик сийғасига (кўринишига) мувофиқ келади. Ояти каримада учта иш жамланди: «фарзандлар» лафзи кўплик сийғасида, كُنَّ (бўлсалар) феъли остидаги замир (олмош) кўплик замири, «аёллар» кўплик кўринишидаги исм. Демак, «иккидан ортиқ» деб таъбир қилишга муносиб бўлди.\nБошқа жавоб ҳам бор: Аллоҳ таоло бир ўғил учун икки қиз улушини қилди. Агар ўғил учдан икки улушни олиб, қиз учдан бирни олса, қатъан маълум бўладики, икки қизнинг улуши учдан иккидир. Чунки, битта қизнинг битта ўғил билан бўлгандаги улуши учдан бир бўлса, битта қизнинг битта қиз билан бирга бўлгандаги улуши учдан бир улуш бўлиши лойиқроқдир. Бу қуйи билан юқорига танбеҳлаш бобидандир. Агар Аллоҳ субҳанаҳу ва таоло битта қизнинг меросини насс билан ва иккита қизнинг меросини танбеҳ билан зикр қилган экан, «иккитадан ортиқ» калимаси фарз (яъни, меросдаги улуш) ададнинг зиёда бўлиши билан – ва ҳатто иккитадан зиёда бўлса ҳам – зиёда бўлмаслигини ифодалайди, валлоҳу аълам.\nЎғилнинг иккита қизи ҳам учдан иккига ҳақли бўлишда худди пуштикамардан бўлган қизлар билан бир хилдир. Чунки, ўғилнинг қизи ҳам қизга ўхшагандир. Бироқ, улар учдан икки улушга ҳақли бўлишлари учун учта шарт топилиши керак:\n^ Биринчи шарт: Икки ва ундан ортиқ бўлишлари.\nИккинчи шарт: Муассибнинг бўлмаслиги, муассиб ўғилнинг ўғлидир, хоҳ ўзларининг ака-укалари бўлсин, хоҳ уларнинг даражасида бўлган амакиваччалари бўлсин, фарқсиз.\n^ Учинчи шарт: Улардан кўра юқорироқ бўлган фаръи ворис бўлмаслиги. Фаръи ворис пуштикамардан бўлган ўғил ёки ўғилнинг ўғли ёки пуштикамардан бўлган қиз ёки ўғилнинг бир ё бир неча қизларидир, валлоҳу аълам.\n^ Туғишган опа ё сингилларнинг мероси ҳақидаги боб\nАллоҳ таоло маййитнинг туғишган опа-сингиллари ва ота бир бўлган опа-сингилларининг она бир бўлмаган ака-укалари билан биргаликда битта ёки кўпчилик бўлган ҳолатдаги меросларини зикр қилди: «(Эй Муҳаммад соллаллоҳу алайҳи ва саллам), Сиздан фатво сўрайдилар. Айтинг: «Аллоҳ сизларга на ота ва на боласи бўлмаган одам тўғрисида фатво берур: агар фарзандсиз бўлган ёлғиз бир эркак ўлса, (агар) унинг опаси (ёки синглиси) бўлса (акаси ёки укаси) қўйиб кетган мероснинг ярмини олур. Агар опаси (ёки синглиси)нинг фарзанди бўлмаса, ака (ёки ука) унга меросхўр бўлур. Агар сингиллар иккита бўлса, улар учун ака қолдирган нарсадан учдан иккиси тегур. Агар меросхўрлар ака-сингиллар бўлса, бир эркак учун икки аёл ҳиссаси берилур» (Нисо: 176).\nОна бир бўлган опа-сингилларнинг битта бўлсин ё кўп бўлсинлар, она бир бўлган ака-укалар билан биргаликдаги меросларини ҳам зикр қилди: «Агар мероси қолаётган эркак ёки аёлнинг на ота ва на боласи бўлмай, (она бир) бир ака ёки укаси ёхуд бир опа ёки синглиси қолган бўлса, уларнинг икковидан ҳар бирига олтидан бир тегур. Энди агар улар бирдан ортиқ бўлсалар, улар мероснинг учдан бир ҳиссасига тенг шерик бўлурлар» (Нисо: 12).\nТуғишган опа ё сингил тўртта шарт билан ярим меросни олади:\n^ Биринчи шарт: Унга муассиб – яъни, туғишган ака-укаси – бўлмаслиги. Аллоҳ таоло айтади: «Агар меросхўрлар ака-сингиллар бўлса, бир эркак учун икки аёл ҳиссаси берилур» (Нисо: 176).\nИккинчи шарт: Унга мушорик – яъни, туғишган опа-синглиси – бўлмаслиги. Аллоҳ таоло айтади: «^ Агар фарзандсиз бўлган ёлғиз бир эркак ўлса, (агар) унинг опаси (ёки синглиси) бўлса (акаси ёки укаси) қўйиб кетган мероснинг ярмини олур. Агар опаси (ёки синглиси)нинг фарзанди бўлмаса, ака (ёки ука) унга меросхўр бўлур. Агар сингиллар иккита бўлса, улар учун ака қолдирган нарсадан учдан иккиси тегур.» (Нисо: 176).\n^ Учинчи шарт: Эркак ворислардан бўлган асл бўлмаслиги. Аслдан мурод – ота ва ота томонидан бўлган бободир.\nТўртинчи шарт: Фаръи вориснинг бўлмаслиги. Фаръи ворис – ўғил ва ўғилнинг ўғли, ҳар қанча қуйига кетса ҳам, қиз ва ўғилнинг қизи, отаси ҳар қанча қуйига кетса ҳам.\nБу икки шартнинг далили шуки, ака-ука ва опа-сингиллар калола масаласида меросхўр бўладилар. Калола – отаси ҳам, фарзанди ҳам бўлмаган кишидир.\nОта бир бўлган опа-сингил бешта шарт билан ярим меросни олади. Улар юқоридаги туғишган опа-сингил ҳаққидаги тўртта шарт ва бешинчиси туғишган ака-ука ва туғишган опа-сингилнинг бўлмаслигидир. Чунки, улар бўлса, бундан кўра кучлироқ бўладилар.\nИкки ва ундан ортиқ туғишган опа-сингиллар учдан икки улуш оладилар. Чунки, Аллоҳ таоло айтади: «^ Агар сингиллар иккита бўлса, улар учун (ака) қолдирган нарсадан учдан иккиси тегур» (Нисо: 176). Улар тўртта шарт билан учдан икки улушни оладилар:\nБиринчи шарт: Икки ва ундан ортиқ бўлишлари. Чунки, Аллоҳ таоло: «Агар сингиллар иккита бўлса», деди.\n^ Иккинчи шарт: Уларга муассибнинг бўлмаслиги, муассиб – бир ва ундан ортиқ туғишган ака-укадир. Чунки, Аллоҳ таоло айтади: «Агар меросхўрлар ака-сингиллар бўлса, бир эркак учун икки аёл ҳиссаси берилур» (Нисо: 176).\nУчинчи шарт: Фаръи ворис – фарзандлар ва ўғилларнинг фарзандлари бўлмаслиги. Чунки, Аллоҳ таоло айтади: «^ Агар фарзандсиз бўлган ёлғиз бир эркак ўлса, (агар) унинг опаси (ёки синглиси) бўлса (акаси ёки укаси) қўйиб кетган мероснинг ярмини олур...» (Нисо: 176).\nТўртинчи шарт: Эркаклардан бўлган асли вориснинг бўлмаслиги. Асли ворис – ота ва бободир.\nОта бир бўлган опа-сингиллар икки ва ундан ортиқ бўлган ҳолда учдан икки улушни оладилар. Чунки, улар калола оятининг умумий маъноси остига кирадилар:«Агар фарзандсиз бўлган ёлғиз бир эркак ўлса, (агар) унинг опаси (ёки синглиси) бўлса (акаси ёки укаси) қўйиб кетган мероснинг ярмини олур. Агар опаси (ёки синглиси)нинг фарзанди бўлмаса, ака (ёки ука) унга меросхўр бўлур. Агар сингиллар иккита бўлса, улар учун ака қолдирган нарсадан учдан иккиси тегур.» (Нисо: 176). Лекин, улар учдан икки улуш олишлари учун бешта шарт топилиши керак:\n^ Тўрттаси туғишган опа-сингиллар ҳақидаги шартлардир.\nБешинчи шарт: Туғишган ака-ука ва туғишган опа-сингиларнинг бўлмаслигидир. Агар туғишган ака-сингиллар мавжуд бўлса, хоҳ битта, хоҳ кўп бўлсинлар, ота бир бўлган опа-сингиллар учдан икки улуш олмайдилар. Балки, битта эркак ва иккита туғишган опа-сингил билан тўсиладилар. Фақат улар билан бирга уларни асабаликка ўтказиб қўядиганлар (ота бир ака-укалари) бўлса, бундан мустасно. Аммо, агар бир дона туғишган опа ё сингил бўлса, ота бир бўлган битта ёки бир неча опа-сингил учдан иккининг такмиласи (тўлдирувчиси) сифатида олтидан бир улуш оладилар.\nАгар битта қиз ва бир ё ундан ортиқ невара қизлар (ўғилнинг қизи) бўлса, қиз ярим меросни олади, бир ё ундан ортиқ невара қизлар эса у билан бирга учдан иккининг такмиласи сифатида олтидан бир улуш оладилар. Чунки, Ибн Масъуд розияллоҳу анҳу шунга ҳукм қилганлар ва: «Бу Расулуллоҳ соллаллоҳу алайҳи ва салламнинг улар ҳақларидаги ҳукмларидир», деганлар (Бухорий (6736) ривояти). Чунки, маййитнинг қизларидан бир нечаси жамланди ва уларга учдан икки улуш тегди. Далил: «Агар меросхўрлар иккидан ортиқ аёллар бўлса, уларга (маййит) қолдирган нарсанинг учдан иккиси тегур» (Нисо: 11) оятидир. Пуштикмардан бўлган қиз ярим меросга хосланди, чунки у яқинроқдир. Ўғилнинг бир ё ундан ортиқ қизига эса учдан иккининг тўлдирувчиси бўлган олтидан бир қолди. Бунинг учун иккита шарт топилиши керак бўлади:\nНақлий далиллар, қисқа қилиб айтганда, инсоният тарихидаги барча динлар иттифоқ қилишганки, инсон ўлгандан сўнг, қайта тирилади ва...\nДар замони муосир компютер дар рушди илмњои техники ањмияти аввалиндараља дорад. Давлатњои пешрафтаи олам ба омўзиши ин бахш диќќати...\nЧунки, ҳаётда бу жуда кўп ишлатилади, тижорат ва бошқа ишларда шериклик қилиш одамлар ўртасида кенг тарқалган ишлардан бўлиб, у билан...


Самарқандлик журналистлар байрам муносабати билан тақдирланди - zarnews.uz\nСамарқандлик журналистлар байрам муносабати билан тақдирланди\nАввал хабар берганимиздек, Кимёгарлар қўрғонидаги “Нурафшон” маданият саройида 27 июнь – Матбуот ва оммавий ахборот воситалари ходимлари куни муносабати билан вилоят ҳокими Эркинжон Турдимов ижодкор журналистларни, блогерларни, ахборот хизмати ходимларини, матбаачиларни байрам билан табриклади.\nБугун ҳаётимизни оммавий ахборот воситаларисиз тасаввур эта олмаймиз, - деди вилоят ҳокими. – Аслида шиддаткор давр, замон тараққиёти ОАВга ҳаётимизнинг ажралмас қисми сифатида қарашни тақозо этади. Юртимиздаги пандемия шароитида ҳам барча ахборот узатиш тармоқлари, газеталар, телерадиокомпания, радио ва интернет нашрлари, мустақил блогерлар тезкор янгиликлар тарқатишда фаол иштирок этди. Уларнинг ўз ҳаловатидан кечиб фаолият юритгани эътиборга лойиқ. Жамиятимиздаги муаммо ва камчиликлар сиз, журналистларнинг ўткир қаламингиз сабаб ўз ечимини топаяпти.\nВилоят ҳокими вилоятимизда фаолият юритаётган газеталарнинг ижтимоий тармоқдаги саҳифалари орқали ахборот етказишда фаоллигини, уларнинг моддий-техник базасини мустаҳкамлашда олиб борилган ишлар ҳақида сўз юритди.\nШундан сўнг оммаий ахборот воситалари ходимларининг бир гуруҳи фахрий ёрлиқ ва эсдалик совғалари билан тақдирланди.\n- Бундан бир аср олдин ўзбек тилида газета чоп этилиб, миллий журналистикамизга тамал тоши қўйилган эди, - деди Kun.uz сайти мухбири Ўткир Жалолхонов. – Бугун унинг ривожи, янада тараққий этиши учун оммавий ахборот воситалари ходимлари ҳар соҳада ўз фаоллигини кўрсатмоқда. Журналист нафақат оммага тезкор ахборот етказиши, балки унинг холислигига ҳам масъулият билан ёндашиши лозим. Бугунги эътироф ва эътибор, бизни янада куч-ғайрат билан ишлашга, халқимизни қийнаётган жамиятимиздаги муаммоларга қарши курашга ва уларга ечим топишга кўмак беради.\nТадбир сўнггида санъаткорларимиз томонидан ижро этилган куй-қўшиқлар барчага байромона кайфият улашди.


«Бухоро» халқаро аэропортида шартли террорчилар қўлга олинди\nорганлари ходим ва ҳарбийларининг хавф-хатарлар, жумладан, террорчилар ва қуролли гуруҳларга қарши тайёргарлигини оширишга қаратилган. ... ўқув машғулот жараёнида йўналишли самолёт қўнганда шартли террорчилар томонидан бир неча йўловчи асирга олинди. Ҳарбийлар вазият ...\nқўйишга чақирди. Эслатиб ўтамиз, 2001 йилнинг 11 сентябри энг йирик террор ҳужуми уюштирилган кун сифатида тарихнинг қора саҳифаларига кирди. ... Оқибатда 2977 киши ҳалок бўлган, 24 нафар инсон бедарак йўқолганди. террорчилар олиб қочган самолётлардан иккитаси Нью-Йоркдаги Жаҳон савдо ...\nбориб тақалувчи, анчадан бери пухта ҳозирлик кўрилаётган террор хавфини аниқлагани ҳақида хабар беради», — деб ёзади Биби. Ўша ... юз берганди. Нью-Йоркдаги Жаҳон савдо маркази ва Пентагон биноларига террорчилар эгаллаб олган йўловчи самолётлари бориб урилиши оқибатида 2977 ...\n«ИШИД» террорчилик гуруҳи жангариси, «Раккалик жаллод» лақаби билан танилган бельгиялик ҳибсга олинди. Бу ҳақда «Het Laatste Nieuws» нашри хабар берди. Таъкидланишича, ... келтиришича, Ироқда жангарини ўлимга ҳукм қилишган бўларди. террорчилар Раккани 2013 йили эгаллашган, шаҳар «ИШИД»нинг норасмий пойхати ...\nТехас штатидаги савдо марказида отишма рўй берди. Хабар қилинишича, террорчи харидорлар томон ўқотар қуродан ўт очган. Фожеа кеча, шанба куни ... Ярадорлардан 9 нафарининг ҳаёти қил устида турибди.21 ёшли террорчи Патрик Крузиус Эс-Пасо шаҳридаги савдо марказига ҳужум қилишдан ...\nКрайстчерч шаҳри ва унинг яқинидаги Линвуддаги икки масжидга террорчи ҳужум қилган ва 50 мусулмоннинг ўлимига сабабчи бўлган эди. Шунингдек ...\nМосква шаҳридаги «Останкино» телемаркази айни вақтда ҳуқуқни муҳофаза қилиш хизмати томонидан текширилмоқда. ТАСС томонидан билдирилишича, телемарказда портловчи модда борлиги ҳақида аноним хабар келиб тушган.\nберган интервьюсида.Абдул Азиз фарзандларининг ёлворишига қарамай, террорчига қаршилик кўрсатиш учун югуради. Йўл-йўлакай қўлига илинган «қурол»ни ... олади, бу — пластик картадан пул ечадиган терминал аппарати эди. террорчи бу вақтда ўқдан бўшаган автоматини ерга ташлаб, бошқасини олиш ...\nсенатор Фрейзер Эннинг Янги Зеландиядаги 49 киши ўлдирилган террорчилик ҳужумига «мусулмон фанатиклари» сабабчи дегани кўпчиликда эътироз ...


Аллоҳ таоло инсонга кўплаб неъматлар ато қилди. Ушбу неъматлари ичида фарзанд деб аталмиш инъоми жуда ҳам улкандир. Лекин бу неьмат улуғворлиги билан туб негизида катта бир масъулиятли иш ётади. Шу билан бирга фарзандли бўлиш бахти ҳаммага ҳам насиб қилавермайди. Атрофимизга назар ташлаганимизда кимдир тирноққа зорлигини, яна кимдир бир қанча фарзандлар билан сийланганини кўрамиз. Бунинг барчаси буюк Роббимизнинг ҳикмати ила бўлган ишдир. Баьзида кўп йиллардан буён фарзанд кўришни, унга меҳр беришни орзу қилиб келаётган ота-оналарни кўрганда киши Аллоҳга беадад ҳамду санолар айтишлиги керак бўлади. Чунки Аллоҳ таоло бизларга кўплаб ўғил-у қиз фарзандларни ато қилди. Инсон фақатгина Аллоҳга шукр қилиш билан чекланиб қолмасдан балки ўзига ато қилинган улкан масъулятли ишни аъло даражада адо қилиши керак.\nБола тарбияси энг муҳим ишлардан ҳисобланади. Тарбия эса боланинг мурғаклик пайтидан бошланади. Шунинг учун ҳам “бола бошидан” деган халқимизнинг ҳикматли сўзи бежизга айтилмаган. Боланинг тарбияси билан кўпроқ она шуғулланади. Чунки ота оила нафақаси сабабидан кўпинча ишда бўлади. Боланинг чиройли униб ўсиши, гўзал хулқли бўлишида онанинг беқиёс хизматлари ётади. Қадимдан ота-боболаримиз фарзанд тарбиясида дунё халқларига ўрнак бўладиган даражада намуна бўлганлар. Улар болага қандай йўсинда гапириш кераклиги, қайси ҳолатда улардан содир бўлган ишларга танбеҳ бериш лозимлиги ҳамда нимани қилса яхшию, нимани қилса ёмон эканини ўзларининг гўзал услублари ила тушунтирганлар. Лекин энг ачинарлиси ҳозирги кунимизда баъзи бир ота-оналар фарзандларини ёшлигидан бошлаб айрим ҳолатдаги ишларини тўғри тушинтирмасдан уларни жеркиб беришлари, қўполлик ила бақиришлари, энг ёмон кўринишларидан бири ёш мурғаккина гўдакни калтаклашлари бу бизнинг миллий анъаналаримиз ва динимиз кўрсатмаларига тўғри келмайди. Чунки бундай ҳолатда вояга етган боланинг қалбида меҳр-шафқат, инсонпарварлик, ўзгаларга иззат, ҳурмат, қалб мусаффолиги ўрнини бошқаларга нисбатан шафқатсизлик, қўполлик, дағаллик ва кўплаб салбий сифатлар эгаллайди. Шунинг учун ҳам кексаларимиз агар бирор бир киши ўзининг ёшгина боласини ураётганини кўрсалар, уларга: “Болага бундай муомалада бўлмагин, акс ҳолда фарзандинг шу ҳолатга ўрганиб қолади. Сен унга яхши сўзлар билан уни қилаётган иши гўзал хулқли инсонлар амалига тескари эканини ҳамда бундай ишни қилган киши ён атрофдаги инсонлар олдида хижолатда қолишини ётиғи билан тушунтиргин”, деган сўзларини кўп маротаба эшитганмиз. Агар болага чин кўнгилдан меҳр берилса, унинг қалбида ота-онасига, жамиятдаги инсонларга бўлган муносабати ижобий ҳолатга ўтади. Акс ҳолда, бу ишимиз ўзимизга ҳам, атрофимиздаги инсонларга ҳам фойда ўрнига зарар келтириши мумкин.\nШу ўринда араб ўлкаларидан бирида бўлиб ўтган воқеани келтириб ўтишни лозим топдик. Эрта тонг билан уйдан чиққан киши кўчаларни айланиб юрган пайтида дўкондан чиройли(портрет,манзара тасвири туширилган) уй жиҳози сотиб олди. Уйга олиб келиб меҳмонхонага қўйди. Сўнг ўзи ишга жўнаб кетди. Уйда аҳли аёли билан тўрт ёшли фарзанди қолган эди. Онаси уй юмушлари билан овора бўлиб боласига эътибор бера олмади. Бола эса қўлида бўёқли қалам билан жиҳоз қўйилган жойга келди ва уни бўяй бошлади. Ишдан сўнг ота уйга қайтиб келгандан кейин не кўз билан қарасинки жиҳознинг барча жойи бўяб ташланган эди. Ўзини қўлга ололмаган ота аввало аёлига ташланиб уни уришиб койиди. Сўнг тўрт ёшли фарзандига ўшқириб уни калтаклади. Бу ҳам етмагандай фарзандини ўнг қўлини столнинг бир оёғига, чап қўлини эса бошқа бир оёғига маҳкам қилиб боғлаб қуйди. Бола дод-фарёд қилар, қаттиқ чинқираб йиғлар эди. Онаси бўлса боласига ёрдам бергиси келар, лекин эрининг ғазабидан қўрқиб фарзандининг олдига бора олмас эди. Орадан бироз вақт ўтгандан сўнг боланинг овози тиниб қолди. Она болам ухлаб қолди, деган ўйда фарзандининг олдига борганда не кўз билан кўрсинки мурғаккина қўллари ипнинг қаттиқ боғланганидан қорайиб, кўкариб кетган, ўзи эса беҳуш ётар эди. Шу пайтда она бор овозича қичқириб юборди. Бошқа хонада дарғазаб бўлиб ўтирган ота бирпасда ўғлининг олдига етиб келиб қўлларини арқондан бўшатди. Ва елкасига опичлаб олиб яқин ўртадаги шифохонага боришди. Шифокорлар болани аҳволини кўриб, уни икки қўлини дарҳол кесиб ташлаш кераклигини айтишди. Ғазаб сабабидан бир хато туфайли боланинг мурғаккина қўллари кесилди.\nЭнди ўзингиз бир ўйлаб кўринг, арзимаган нарса учун боласини калтаклаган ота фарзандини бармоқсиз қўлларини кўрганда қалбидан қандай хаёллар ўтар экан? Кўча-кўйда фарзандларининг қўлларидан тутиб сайр қилиб юрган оталарни кўрганида ўзи ғазаб ҳолатида қилиб қўйган ишидан қалбида виждон азоби қанчалик алангаланишини ўша инсоннинг ўзи ва яратган Роббимизнинг ўзига аён. Бунга ўхшаш ҳолатлар кўплаб топилади. Ачинарлиси, ҳаётда баъзи бир ота-оналарни кўча-кўйда, уйларида фарзандларини бўлар-бўлмасга калтаклаётганини эшитамиз. Аслида бу ишлари нотўғри эканлигини билишмайди. Агар уларга насиҳат тарзида бу ишни қилманг, оқибати ёмон бўлади десангиз, улар сизга урсам ўзимни фарзандимни ураман сиз аралашманг деган оҳангдаги сўзларига гувоҳ бўламиз. Шунинг учун ҳам биз фарзандларимизни тарбиялашда миллий қадриятларимизга, ислом дини кўрсатмаларига амал қилишимиз керак бўлади. Агар ёш бола бирор-бир инсондан меҳр-муҳаббат кўрса бу ишни ҳеч қачон ёдидан чиқармайди.\nИмом Муслим ўзларининг “Саҳиҳи Муслим ” китобларида қуйидаги ҳадисни келтирадилар. Жобир ибн Самура розияллоҳу анҳу ёшликларида бўлиб ўтган бир гўзал воқеани эсга оладилар. Набий соллаллоҳу алайҳи васаллам билан масжидда бомдод намозини ўқидим. Намоз тугагандан сўнг Пайғамбар соллаллоҳу алайҳи васаллам ташқарига чиқдилар. Болалар у кишини ўраб олдилар. Расулуллоҳ соллаллоҳу алайҳи васаллам уларнинг ҳар бирининг юзини муборак қўллари ила силаб қўйдилар. Сўнг мени юзимга ҳам муборак қўлларини теккиздилар. У зотнинг қўлларидан жуда ҳам хушбўй ҳидни топдим. Худди атторнинг хушбуйлик солинган идишидан қўлларини чиқарганлари каби хушбуй ҳид таралиб турар эди. Эътибор беринг: Ёшгина бола Набий саллоллоҳу алайҳи васаллам тарафларидан бўлган меҳрни ёдидан чиқармаган. Шунинг учун биз ҳам Аллоҳ таоло бизга ато қилган фарзанд деб аталмиш неъматнинг қадрига етишимиз, фарзандимизнинг одобини гўзал қилишимиз, келажакда уни ўзи учун ҳамда яшаб турган жамиятига фойда келтирувчи қилиб тарбиялашимиз лозим.\nАллоҳ таоло барчамизнинг кўзларимизни фарзандларимиздан қувонтирсин. Омин!\n“Мактабату Шомила”асосида таёрланди.\nДругие материалы в этой категории: « ШОГИРДНИНГ УСТОЗИГА НИСБАТАН ОДОБЛАРИ\tЎзгалар молини ботил йўл билан ейиш ҳаромдир »


Сиз шу ердасиз: Бош саҳифа 2009 йил 4-сон Рамазонга мактуб\nЭй Рамазон! Тақдир қалами белгилаган маълум муддатга қадар Сен ҳам бошқа ойлар сингари йилнинг ўн икки парчасидан бири эдинг.\nКунлар ойларни, ойлар йилларни, йиллар асрларни қувалаб ўтди. Тарих не-не замонларни бошидан кечирди. Сўнг Аллоҳ таоло инсониятни нажот йўлига йўллашни ирода қилди. Ўн саккиз минг оламлар Эгасидан энг сўнгги пайғамбарликка танланган улуғ зот (с.а.в.)га “Ўқинг!” – деган амр келди. Қуръони каримнинг нозил бўлиши Сенинг кечаларингдан бирида бошланди. Сен “Ўн бир ойнинг султони – Қуръон ойи” бўлдинг.\nСен илк оятларига гувоҳ бўлган бу китоб: “Рамазон ойи – ...Қуръон нозил қилинган ойдир”, дея улуғ мартабангни эълон қилди. Раҳмон Зот минг ойдан хайрли Қадр кечасини сенга жойлаштирди. Гўё оппоқ садафлар шодасига қора олмосни яширди ва амр қилди: “Қани, олмосни топинг!” Расулуллоҳ (с.а.в.)дан умматга ишорат бўлди – уни сенинг охирги ўн кунлигингдан қидиришни тавсия этдилар.\nЭй муборак ой, бизлар учун рўза ойи бўлдинг, сенинг ўттиз кунинг давомида рўзадор бўлишга буюрилдик. Жанобимиз (с.а.в.) сени “қалқон” дедилар. Нафсимизга қарши курашларда қалқон вазифасини ўтадинг. Имонли қалбларнинг Аллоҳ мадади ила бу курашларда зафар қозонмоғи тайин бўлди...\nСен шифо ойисан – дунёнинг беҳисоб зийнатларига маҳлиё, сармаст руҳларимизга даво бўласан дея йўлларингга кўз тутар бўлдик. Нигоҳларимиз юлдузли кечалардан рамазон ҳилолини қидирар бўлди. Ҳар йили устимиздан раҳмат булути каби ўтиб, ортингдан соғлом таналар, саломат руҳларни қолдирасан. Гарчи вужудимиз ҳорғиндек туюлса ҳам, руҳимизда мадор сезамиз. Бу қувват дунёда муҳтож кишилар, бирда оч, бирда тўқ яшаётганлар ҳолини ўз бошимиздан ўтказиш билан пайдо бўлади. Қўлимиздаги беҳисоб неъматлар шукрини адо этиш лозимлигини тушуниш билан янада ортади. Ташрифларингда ғарибу мискинлар кўнглини меҳру саховат билан обод қилишни, улар ҳаққига дуойи хайрда бўлмоқликни таълим берасан. Зотан, саховатпешалар пешвоси бўлмиш Расулуллоҳ (с.а.в.) сен келишинг билан янада ғайратлари жўшар, яна ҳам саховатли бўлардилар. Биз у зот (с.а.в.)нинг хулқлари ила хулқланмоқ истаги билан сени азиз тутамиз...\nРаҳмату мағфиратга лиммо-лим кунларинг бир-бир ўтиб бормоқда. Фарз ибодатларни адо этишда, рўзадорликда, хайрли амалларни бажаришда бардавом бўлар эканмиз, кўнглимизни афву мағфиратга ноил бўлиш умиди тўлдиради. Афвки, унда Раҳиму Раҳмон сифатли, истиғфорларимиз қабул бўлмоғи учун сени восита қилган Зотнинг раҳмати, икки дунё саодатига етиштиргувчи марҳамати мужассам...\nБизга лойиқ кўрилган фазилатли ойга лойиқ бўла олсайдик, ўз иззатингга муносиб ўтказа билсайдик кунларингни...\nСенинг воситангда илоҳий раҳматга етишмоқ мақсади кўнглимизни тўлдириб бормоқда. Сен-чи? Сенинг биздан кўнглинг тўляптими, эй моҳи муборак?..\n2014 йил 4 июнда эълон қилинган 1092 марта кўрилган


Сенатор Алтиев Абдурашид: Қулай ишбилармонлик муҳитининг муҳим омили\nСенатор Алтиев Абдурашид: Қулай ишбилармонлик муҳитининг муҳим омили\nШу кунларда мамлакатимизда Олий Мажлис Сенатининг навбатдаги ялпи мажлисига қизғин ҳозирлик кўрилмоқда. Хусусан, қўмиталарда қонунлар экспертлар ҳамда соҳа мутахассислари иштирокида ўрганиб чиқилмоқда.\nЯлпи мажлис кун тартибига киритилган масалалардан бири — “Гаров реестри тўғрисида”ги Ўзбекистон Республикаси Қонунидир.\nМаълумки, Президентимиз Мамлакатимизда демократик ислоҳотларни янада чуқурлаштириш ва фуқаролик жамиятини ривожлантириш концепциясида мазкур қонунни қабул қилиш заруратини алоҳида қайд этган эди. Шуни айтиш керакки, “Гаров реестри тўғрисида”ги Ўзбекистон Республикаси Қонуни гаровга қўйилган мулкни ҳисобга олиш, шунингдек, унинг ноқонуний сотилиши ёки бошқа шахсга ўтказилишининг олдини олиш учун асос бўлиб хизмат қиладиган гаров реестрини ҳисобга олувчи ягона база яратишнинг ҳуқуқий механизмларини белгилаб беради. Ишончли гаров ахборотини тўплаш, уни қайта ишлаш ва гаровга қўйилган мулкка нисбатан ҳуқуқлари бўлган ёки уларга эга бўлишни хоҳлаган шахсларга тақдим этиш, гаровга қўйилган мулкка нисбатан гаров ҳуқуқларининг мавжудлигини аниқлаш ва потенциал қарздорнинг гаровга қўйилган мулки тўғрисида ахборот бериш гаров реестрини ташкил этишнинг асосий мақсади ҳисобланади. Қонун бўйича гаров реестри жисмоний ва юридик шахсларнинг гаровни таъминлашга, шунингдек, уларни ўзгартиришга ёки тўхтатишга бўлган ҳуқуқлари юзага келиши тўғрисидаги электрон шаклдаги ёзувларни ўз ичига олган ягона ахборот маълумотлар базасини ўзида ифода этади.\nСир эмаски, глобал молиявий-иқтисодий инқироз молия бозорида қарз муносабатларида янги муаммоларни юзага келтирди. Чунончи, молиявий таназзул шароитида аксарият ривожланган давлатларда қайтарилмайдиган ва муддати ўтган кредитлар муаммоси тобора чуқурлашиб бораётир. Натижада тижорат банклари бўлажак йўқотишларни инобатга олган ҳолда, ўз маблағи ҳисобидан тегишли захиралар миқдорини оширишга мажбур бўлмоқда. Бу борада халқаро молиявий институтлар, рейтинг агентликлари тижорат банклари ликвидлилиги ёмонлашувининг олдини олиш чораларини ишлаб чиқишни тавсия этмоқда.\nЎзбекистон банк-молия тизими таҳлили шуни кўрсатдики, бугунги кунда гаров учун қўйиладиган мулкни ихтисослаштирилган реестрларда рўйхатдан ўтказиш тартиби мавжуд. Бироқ гаровга қўювчи ва олувчилар фойдаланиши мумкин бўлган ягона маълумотлар базаси йўқлиги амалиётда айрим муаммоларни келтириб чиқармоқда. Шу маънода, мазкур Қонун кредитларни расмийлаштириш жараёнини янада такомиллаштириш, мулкни гаров айланмасига қўшиш ва маблағ ажратишда тижорат банклари рискларини камайтиришда муҳим аҳамиятга эгадир.\nЭкспертларнинг фикрича, ушбу Қонуннинг амалиётга жорий этилиши мамлакатимизда бизнес ва инвестиция муҳитини янада яхшилайди.\nШу ўринда яна бир гап. “Гаров реестри тўғрисида”ги Қонуннинг қабул қилиниши лизинг берувчилар ва лизинг олувчилар учун ҳам ҳуқуқий кафолат тизимини кенгайтиради. Зеро, гаров реестри юзага келиши мумкин бўлган хавфни бартараф этишнинг муҳим воситасига айланади. Негаки, гаров объектининг мажбурий реестрдан ўтиши лизинг шартномаси томонлари гаров объектининг ҳуқуқий ҳолати ҳақида ўз вақтида тўлиқ маълумотга эга бўлишига замин яратади.\nЯнги Қонунга биноан, гаров реестри тушунчасига таъриф берилган. Унга мувофиқ, гаров реестри кредиторларнинг қарздорлар мол-мулкига бўлган ҳуқуқлари тўғрисидаги ёзувларни ўз ичига олган маълумотлар базасидир. Қонунда, шунингдек, кредиторларда қарздорларнинг мол-мулкига ҳуқуқлар вужудга келиши учун асослар рўйхати келтирилади. Ҳуқуқий ҳужжатда гаров реестрига ундан фойдаланувчилар — тегишли ташкилот билан шартнома тузган жисмоний ва юридик шахслар томонидан ёзув киритиш шартлари алоҳида ёритиб берилмоқда. Бундан ташқари, Қонунда ҳуқуқни муҳофаза қилувчи органлар ва солиқ ҳамда божхона хизмати идораларининг бу борадаги ваколатлари ўз аксини топаяпти.\nШунингдек, гаров реестрига ёзув киритиш ва уни чиқариб ташлаш тартиби жорий этилади. Чунончи, бу вазифа интернет орқали бажарилади. Бундан ташқари, ёзувлар қарздор, кредитор тўғрисидаги зарур маълумотларни, уларнинг идентификация маълумотларини, қарздор мол-мулки ва кредиторнинг бу мол-мулкка бўлган ҳуқуқлари тавсифини ўз ичига олган бўлиши керак. Ёзувни чиқариб ташлаш кредиторнинг қарздор мол-мулкига нисбатан ҳуқуқлари бекор қилинганидан кейин амалга оширилади.\nШу билан бирга, Қонунда гаров реестри ёзувларини сақлаш ва рухсатсиз фойдаланишдан, уларни йўқ қилиб ташлашдан, ўзгартиришдан муҳофаза қилиш ҳам алоҳида белгилаб қўйилмоқда.\nХулоса ўрнида айтганда, “Гаров реестри тўғрисида”ги Қонуннинг қабул қилиниши банк-молия тизимига замонавий гаров реестри муносабатларини жорий этади. Бу эса мамлакатимиз иқтисодиёти, чунончи, кичик бизнес ва хусусий тадбиркорлик субъектларининг банк кредитларидан самарали фойдаланиш имкониятларини кенгайтириб, мамлакатда ишбилармонлик ва инвестиция муҳитини янада яхшилашга, молиявий хизматлар кўламини кенгайтиришга, бюрократик тўсиқларни камайтиришга, тадбиркорларни қўллаб-қувватлашга хизмат қилади.


Озишни истаганлар учун (3 та оддий усул) » Скачать музыку бесплатно новинки музыки 2016-2017\nОзишни истаганлар учун (3 та оддий усул)\nУшбу маълумотни интернетдаги хориж материаллари асосида тайёрладим. Аммо, шуни айтишим керакки қуйидагиларни ўзим айнан озиш мақсадида синамаганман, бироқ ўзимда қуйидаги холлар узоқ такрорланган вақтда натижа сезилган. 1. СУВ.Ха, айнан сув. Кўпроқ сув истеъмол қилинг. Бир сутка давомида 3 литрдан кам бўлмаган миқдорда сув истеъмол қилинг. Овқатланишдан 15-20мдақиқа олдин тўйиб сув ичинг. Эрта тонгда, кечки пайтда сув истеъмол қилинг. Иложи борича қорнингиз очиб таом емоқчи бўлганингизда хам сув ичинг. Ишонтириб айтаманки, бир хафтадан кейин сизга сув ичиш нафас олиш каби одатий бўлиб қолади. Айтганча, хом сув ичманг. Қайнатиб совутилган сувни истеъмол қилинг. 2. УЙҚУ:Адашдингиз сиз ўйлаганчалик 10-12 соатлик уйқу эмас, албатта [img]http://i1.wp.com/ELLO.uz/wp-includes/images/smilies/simple-smile.png?w=960[/img] 7-8 соатлик уйқу сизга кераксиз вазндан халос бўлишингизда кўмаклашади. Бир ойда натижани сезасиз. 3. ТАОМ:Шу бандни бошлашимга юзимга табассум югурди. Озимоқчи бўлган инсонга таом таклиф этиш? [img]http://i1.wp.com/ELLO.uz/wp-includes/images/smilies/simple-smile.png?w=960[/img] Ажойиб-а? Аммо, бу рост. Инглизларда бир гап бор, «Сен нима есанг, ўшасан». Айтмоқчи бўлганим оч юриб озиб бўлмайди. Овқатланиш керак фақат ёғсиз бўлган таомлардан меърида истеъмол қилиш керак. Овқат солинган идиш бўшаши шарт эмас. Кўпроқ кўкатлар истеъмол қилинг. Қишнинг совуқ кунларида гўшт маҳсулотларисиз қувватлансизланиб қолиш мумкинлиги боис, туёқлилар гўштидан кўра курка гўштидан фойдаланишни таклиф этаман. Курка гўшти дунё миқёсида пархез таом хисобланади. Хурсандбек Сайдакбаров тайёрладиManba: Maslahatim.uz


«Америкада йиллаб қуёшни кўрмай ишлардим». Беҳзод Муҳаммадкаримов АҚШда мардикорлик қилган кунларини эслади (видео) - Daryo\n11:29, 13.06.2020 130990\nЎзбекистонда хизмат кўрсатган артист Беҳзод Муҳаммадкаримов «Дарё» интернет-нашри учун эксклюзив интервью берди. Интервьюни «Дарё» мухбири Феруз Муҳаммад ташкиллаштирди.\nБеҳзод Муҳаммадкаримов суҳбат давомида АҚШда мардикорлик қилган кунлари ҳақида гапириб берди.\nАмерикага боргунимча ҳарбий хизматни, гастрол сафарларини мусофирчилик ҳисоблаб юрар эканман, аслида ундай эмас экан. Ҳарбийга борганимизда бизга масъул одамлар бўлар эди, гастролларда ҳам шундай эди. Ҳақиқий мусофирчиликни эса Америкада кўрдим. У ерда иш тополмасангиз ёки ишингизни йўқотиб қўйсангиз, бирдан «минус»га кетишни бошлар экансиз. Шу сабабли тирикчилик учун дуч келган ишни қиласиз.\nМисол учун, мен бизникилар қилиши мумкин бўлган барча ишларни қилдим. Яширмайман, қора ишларни қилдим. Ишни меҳмонхонада чойшаб ва ёстиқларни ташишдан бошладим. Кейин магазинда полларни тозалаб, лаклайдиган ишга кирдим. Асосан, кечқурун ишлардим. Бу ҳам етмагандек кундузи ҳам иш олардик, кундузи топганимизга Америкада яшардик, кечқурун ишлаган пулимизни Тошкентга — уйга юборардим.\nКечаси билан ишлаб, кундузи яна пешингача ишлардим. Ҳар куни шундай: дам олиш кунларисиз ишлардим. Бир марта — унда ҳам Янги йилда бир кун дам олардим. Тўғрисини айтсам, фақат кечқурун ишлаганимиз учун йиллаб қуёшни кўрмаган вақтларим бўлди. Ресторанда идиш-товоқ ювдим, официантлик қилдим, пицца ташидим, қурилишда ишладим, юк ташувчи бўлиб, уй кўчирдим. Ҳаттоки музқаймоқ чиқарадиган цехда ишлаб, музқаймоқ ҳам тайёрладим. Бир йигитга қирқ ҳунар оз, деган мақолни амалда ўзимда кўрдим ва исботладим.\nБеҳзод Муҳаммадкаримов, Ўзбекистонда хизмат кўрсатган артист\nМаълумот учун, Беҳзод Муҳаммадкаримов «Шайтанат», «Амир Темур», «Ўткан кунлар», «Паризод», «Оқ бино оқшомлари», «Тангалик болалар», «Сўғдиёна», «Омонат», «Буюк Турон» каби фильмларда турли даражадаги ролларни ижро этган.\n19:25, 22.09.2020 177137\n14:09, 22.09.2020 224572\n07:25, 14.09.2020 164571\n03:26, 01.11.2020 616\nЛа Лига. «Барселона» яна очко йўқотди, Жоау Феликснинг дубли «Атлетико»га ғалаба келтирди\n01:35, 01.11.2020 1855\nАПЛ. «Ливерпуль» ўз уйида иродали ғалабага эришди\n00:22, 01.11.2020 2405\nА Серия. «Интер» сўнгги дақиқалардаги гол эвазига мағлубиятдан қутулиб қолди\n23:58 Бугун 2145\nЎзбекистонда қурилиш соҳасида яширин иқтисодиётни қисқартириш бўйича қарор лойиҳаси эълон қилинди\n11:22, 30.10.2020 143605\n23:50, 29.10.2020 122140\n07:08 Бугун 102361\n16:47, 30.10.2020 75603


Пайариқнинг наволари бошқача - zarnews.uz\nЎзбекистонда хизмат кўрсатган артист Эркин Қайтаров Пайариқ туманида туғилиб ўсган. Шу ернинг кенг дала-даштларида қўшиқ хиргойи қилиб улғайган, қўлига соз олиб ашулалар айта бошлаган. Мактабни битириб, олий ўқув юртида ўқиганида ҳам унинг илк қўшиқлари тингловчиси пайариқликлар бўлган.\nЭркин ака бугун Самарқандда яшаб ижод қилса-да, доим Пайариққа талпинади. Туман аҳлини, қишлоқдошлари ва яқинларини ўз ижодидан баҳраманд этишга интилади.\nКуни кеча Эркин Қайтаров яна Пайариқда концерт берди. Фақат бу галги дастур аввалгилардан бироз фарқ қилиб, қўшиқларни асосан унинг шогирдлари, “Пайариқ наволари” ансамбли жамоаси ижро этди.\n– Президентимиз томонидан илгари сурилган ва бугун юртимизда кенг оммалашаётган беш муҳим ташаббусдан бири – ёшларни маданият ва санъат муассасаларига кенг жалб этиш, уларнинг мусиқа, театр, кино, рассомлик ва бошқа санъат турларига қизиқишини оширишга қаратилган, – дейди Ўзбекистонда хизмат кўрсатган артист Эркин Қайтаров. – Ана шу ташаббус асосида тажрибали санъаткорлар, халқ артислари ва хизмат кўрсатган артистлар олдига жойлардаги маданият муассасалари, мусиқа ва санъат мактабларида ўз ижод мактабларини яратиш, ёшларга сабоқ бериш вазифаси қўйилган эди. Шундан келиб чиқиб, мен ҳам бир пайтлар нафақат туманимиз, балки вилоятда ҳам машҳур бўлган, аммо кейинчалик фаолияти деярли тўхтаб қолган Пайариқ тумани маданият бўлими қошидаги “Пайариқ наволари” ансамбли аъзолари билан бирга ишлаш, жамоа репертуарини бойитишга қарор қилдим. Ёшлигимда ўзим ҳам шу ансамблда қўшиқ куйлаганман, элга тинилишимда бу жамоанинг ўрни катта бўлган. Яна бир томони ансамбль аъзоларининг кўпчилиги яқин дўстларим, шогирдларим ҳисобланади. Шу боис улар билан ижод қилишнинг завқи бошқача. Ана шу дўстларимиз билан қисқа вақтда бир қатор янги қўшиқлар тайёрладик, миллий қўшиқларимиз, мақом намуналарини ижро этдик. Дастлабки ишларимиз, ижодимиз натижасидан томошабинларни баҳраманд этиш ниятида “Дилга яқин қўшиқлар” деб номлаган ҳисобот концертимизни мухлислар ҳукмига ҳавола этдик.\nДастур “Қашқарча” “Соқийнома”, “Насри уззол”, “Насруллойи”, “Дугоҳ Ҳусайний-5”, “Феруз-1” сингари мақомлар билан бошланди. Сўнгра халқ лапарлари, Навоий, Муқумий, Собир Абдулла, Душан Файзий ғазаллари билан айтиладиган қўшиқлар ижро этилди. Бу ашулаларни асосан, ансамблнинг ёшлари куйлади. Айниқса, Ёрқин Қобилов, Расул Муҳаммадиев, Норбўта Рустамов, Жалил Расулов, Насиба Кенгашева, Дилором Исомоваларнинг ижро маҳорати мухлисларга манзур бўлди.\n– Эркин ака “устоз-шогирд” анъаналари асосида бизга мақом қўшиқларини ижро этиш сирларини ўргатиб келмоқда, – дейди ансамблнинг ёш умидли аъзоларидан бири Жалил Расулов. – Бугун ана шу сабоқлар туфайли бир нечта ашулаларни халқимиз ҳукмига ҳавола этдик. Қўшиқлар уларга манзур бўлганидан ўзимиз ҳам жуда хурсандмиз.\n– Анча вақтдан буён бундай концерт томоша қилмагандик, – дейди Фаровон маҳалласида яшовчи Салайиддин Остонов. – Қўшиқлар ҳам, куй ҳам, рақс ҳам ўз ўрнида. Ортиқча шовқин, маза-матрасиз сўзлардан холи. Қани энди мана шундай концертлар кўп бўлса. Одамлар асл санъатни соғинган ва буни қадрлайди.\nПайариқликлар дастур давомида йигирмадан ортиқ миллий-мумтоз наволарни тинглаб, мароқли ҳордиқ чиқарди. Ёш ижрочилар эса томошабинлар олдида ўзига хос синовдан ўтди.\nШиринбой МАМАДАЛИЕВ (фото).


Қозоғистонда автомобиллар учун электрон паспортлар киритилди » Ўзбекистон янгиликлари – Zamin.uz\n27-06-2016 | 23:34\nZAMIN.UZ / Дунё / 27 Июн 2016 года350\nҚозоғистонда автомобиллар учун электрон паспортлар киритилди\nҚозоғистонда Евросиё иқтисодий иттифоқига (ЕОИИ) аъзо давлатлар билан бир қаторда автомобиллар учун электрон паспортлар киритилмоқда. Бу ҳақда ЕОИИ хабарига иқтибос келтирган ҳолда "Кун" нашри хабар бермоқда. 27 июнда ЕОИИда транспорт воситаси (транспорт воситаси шассиси), ўзиюрар машина ва бошқа техника турлари паспортининг ягона шаклларини киритиш ва электрон паспортлар тизимини ташкиллаштириш ҳақидаги келишув кучга кирди. "Ҳужжатнинг кучга кириши Иттифоқда автомобиль, қишлоқ хўжалиги, йўл-қурилиш ва бошқа техника турларининг эркин айланмаси учун самарали шароитлар яратилганини англатади", дейилган хабарда. Иттифоқдош давлатларда транспорт воситаларини расмийлаштиришнинг ягона шакли амал қилишни бошламоқда. Таъкидланишича, транспорт воситалари эгалари учун автомобилларни кўчириш, сотиш-сотиб олиш ва ғилдиракли-занжирли объектлар билан боғлиқ бошқа амалларда тегишли тартиботлар анча соддалашади. Гап транспорт воситалари, шасси, ўзиюрар машиналардан фойдаланиш, сотиш-сотиб олиш ва уларга нисбатан бошқа қонуний ҳаракатлар, уларни фойдаланишга киритилишини тартиблаштириш, Иттифоқнинг божхона чегараси орқали ҳаракатланиши назоратини таъминлаш, бу соҳадаги қоидабузарлар билн курашиш ҳақида кетмоқда. Келишув қоғоздаги шакллардан электрон пспортларга ўтишга имкон беради.ЕОИИ ҳудудида муомалага чиқувчи транспорт воситалар, ўзиюрар машиналар ва бошқа техника турлари ҳақида ягона база яратилади. Уларда электрон кўринишда максимал тўлиқ техник ва бошқа маълумот тақдим қилиниши имконияти таъминланган.\nЎқишни тавсия қиламиз Мексикада йўл-транспорт ҳодисаси натижасида 20 киши ҳалок бўлди\nҚирғизистонда тўй кортежида 5 тадан ортиқ автомобиль бўлиши автобезорилик деб баҳоланадиган бўлди\n15:13 / 18-02-2015\nЕвроосиё иқтисодий иттифоқи 2015 йилдан ўз ишини бошлайди\n14:29 / 01-01-2015


Sotuvdagi aktivlar: 2909\nID:A1 hamyonida "Sotuv kunlari"da qayta sotib olingan 38630.00 ta aktiv mavjud.\nАссалому алайкум, меҳмон! Инновацияга хуш келибсиз!\nФамилия, исм-шарифингизни паспорт бўйича киритинг.\nШахсий маълумотлар дахлсизлиги кафолатланади.\nПаролни тасдиқлаш *


Эркаклар ва аёллар тенглиги қонун билан кафолатланмоқда\nШу йил 10 август куни Ўзбекистон Республикаси Олий Мажлиси Қонунчилик палатасида “Эркаклар ва аёлларнинг тенг ҳуқуқлари ҳамда имкониятлари кафолатлари тўғрисида”ги қонун лойиҳаси муҳокама қилинди. Президентимиз Шавкат Мирзиёев ташаббуси билан ишлаб чиқилган ушбу қонун лойиҳаси парламент қуйи палатасига Вазирлар Маҳкамаси томонидан киритилди.\nЛойиҳа давлатимиз раҳбарининг 2019 йил 7 мартда қабул қилинган “Хотин-қизларнинг меҳнат ҳуқуқлари кафолатларини янада кучайтириш ва тадбиркорлик фаолиятини қўллаб-қувватлашга оид чора-тадбирлар тўғрисида”ги қарори ижроси доирасида тайёрланган. Лойиҳани ишлаб чиқишда Инсон ҳуқуқлари бўйича Ўзбекистон Республикаси Миллий маркази, Ўзбекистон Хотин-қизлар қўмитаси ва Адлия вазирлиги мутахассислари бевосита иштирок этди.\nИнсон ҳуқуқлари бўйича Ўзбекистон Республикаси Миллий маркази директори, Олий Мажлис Қонунчилик палатаси Қўмита раиси Акмал Саидовнинг таъкидлашича, ушбу қонун лойиҳаси жамият ҳаёти ва фаолиятининг барча соҳаларида эркаклар ва аёллар учун тенг ҳуқуқлар ва имкониятларни таъминлаш соҳасидаги муносабатларни тартибга солишга қаратилган. Лойиҳада эркаклар ва аёлларнинг тенг ҳуқуқлари ҳамда имкониятларини таъминлашнинг асосий принциплари ва бу соҳадаги давлат сиёсатининг асосий йўналишлари белгиланган.\nЛойиҳани ишлаб чиқишда Марказий Осиё, МДҲ, Европа ва Яқин Шарқ мамлакатларининг гендер тенгликни таъминлаш соҳасидаги тажрибаси ўрганилган. Шунингдек, БМТнинг Аёлларга нисбатан таҳқирлашнинг ҳар қандай шаклларига барҳам бериш тўғрисидаги конвенцияси нормалари ҳисобга олинган.\nИстиқболда ушбу қонуннинг қабул қилиниши натижасида:\nбиринчидан, эркаклар ва аёлларнинг тенг ҳуқуқларига оид ҳуқуқий муносабатлар такомиллашади;\nиккинчидан, шахснинг ҳуқуқлари, эркинликлари ва қонуний манфаатлари ҳимоясини таъминлаш кафолатлари мустаҳкамланади;\nучинчидан, бу борадаги муносабатларни тартибга солувчи турли даражадаги қонуности ҳужжатлар тўғридан-тўғри амал қиладиган ягона қонунда мужассамлашади;\nтўртинчидан, соҳага доир ҳуқуқни қўллаш амалиётининг аниқ ва бир хилда бўлиши таъминланади.


ЖЧ-2015. Ўзбекистон U20 - Гондурас U20 3:4\n11:15 / 01.06.2015\nЯнги Зеландияда Ёшлар ўртасида бўлиб ўтаётган Жаҳон чемпионатида Ўзбекистон терма жамоаси гондураслик тенгдошларига қарши майдонга тушиб, 3:4 ҳисобида мағлубиятга учради.\nУчрашувни вакилларимиз ниҳоятда суст бошлашди. 4-дақиқадаёқ Бенавидез гол киритиб, ҳисобни очди. Кейин 20-дақиқага келиб Рохез ҳисобни 2:0 кўринишига олиб келиб қўйди. Бу вазиятларда дарвозабонимиз Сарвар Каримов ва ҳимоячилар ниҳоятда ёмон ҳаракат қилишганини айтиб ўтиш мумкин.\nИккинчи голдан кейин Ҳайдаров шогирдлари бир оз ўзларига келиб, вазиятни ўнглашга интилишди. Натижада Достонбек Ҳамдамов 30-дақиқада гол киритиб, ҳисобни қисқартирди. Аммо иккинчи бўлимни Гондурас яна фаол бошлади. Алварес жаримадан осонлик билан гол киритиб, Ўзбекистоннинг шаштини анча сўндириб қўйди.\nТермамиз мураббий таркибда бир қатор ўзгаришларни амалга оширди. Бунинг натижасида фақатгина 80-дақиқага келиб Элдор Шомуродов гол киритиб, ҳисобни 2:3 кўринишига олиб келди. Голдан руҳланган вакилларимиз олдинга ўтишда давом этишди. Аммо қарши ҳужумда жазоланишди.\nЯна ўша Брайн Рохез 90-дақиқа ҳимоячимизни тезлик борасида ортда қолдириб, ҳисобни 4:2 кўринишига олиб келди. Ҳакам томонидан қўшиб берилган дақиқаларда эса Забиҳулла Ўринбоев гол киритиб, ҳисобни 3:4 кўринишига олиб келиб қўйди.\nШу тариқа, Ўзбекистон ёшлари гуруҳдаги дастлабки ўйинда мағлубиятга учрашди. Кейинги ўйинни Ҳайдаров шогирдлари 4 июн куни Германия термасига қарши ўтказишади.\nВидео + фотогалерея. Ўзбекистон - Гондурас 3:4\nЎзбекистон U-20 - Гондурас U-20 3:4\nГоллар: Д.Ҳамдамов (30), Э.Шомуродов (80), З.Ўринбоев (90+5) - Бенавидез (4), Рохез (20), Алварес (50), Б.Рохез (90)\nЎзбекистон U-20: Каримов, Қосимов, Ҳамробеков, Комилов, Соҳибов (c), Шомуродов, Шукуров, Ғиёсов, Ҳамдамов, Ўринбоев, Турсунов\nГондурас U-20: Лопез, Алварез, Паз, Монcада, Рочез, Эсcаланте, К. Лопез, Бенавидез (c), Элис, Переира, Флорес.


Швеция шаҳарчаси устида СССР байроғи ҳилпиради\nНомаълум шахслар Швециянинг Тэбю шаҳарчаси маъмурияти биноси олдида СССР байроғини осиб кетишди.\nТОШКЕНТ, 18 июн - Sputnik. Швециянинг Тэбю шаҳарчаси марказида жойлашган шаҳар маъмурияти биноси олдидаги флагштокда 17 июн куни эрталаб СССР байроғи ҳилпираб тургани қайд этилди, деб хабар қилмоқда швециянинг Expressen нашри.\nХабарда айтилишига кўра, номаълум шахслар уни тунда осиб кетган. Бино қўриқчилари байроқни эрталаб пайқашган. Хавфсизхлик хизмати ушбу воқеага жуда жиддий эътибор қаратишди.\n“Бу ҳақида полицияга хабар берилди. Байроқни осиш учун бинонинг калити керак. Бу қандай рўй бергани ва байроқни ким осгани ҳозир ча бизга маълум эмас”, - деди маъмурият биносининг қўриқлаш хизмати бошлиғи Густав Сундман.\nАйни дамда байроқ ечиб олинган ва маъмурият биноси узра одатий кўк рангли байроқ кўтарилган.\nМаълумот учун либерал Европа мамлакатларида СССР байроғига, одатда, нейтрал муносабат билдирилади. Болтиқбўйи мамлакатларида эса аксинча - СССРнинг ҳар қандай тимсолига кескин муносабат билдирилади. Хусусан, яқинда Литва ҳукумати Adidas фирмасининг USSR ёзуви билан безатилган янги коллекциясини савдодан чиқаришни талаб қилишган эди. Ундан олдин эса Вильнюсда СССР байроғини кўтариб юрган киши жаримага тортилган эди.


Шукр ва сабр –иззат ва шараф гарови – BUXORO MUHANDISLIK-TEXNOLOGIYA INSTITUTI\nСабр – бу ақл ва шариат тақозо этадиган хайрли ишларга нафсни мажбур қилиш. Шунингдек, у шариат ва ақл ман этадиган амаллардан нафсни тийиш ҳамдир. Албатта, Аллоҳнинг буйруқларига тўла-тўкис амал қилиб, мункар ишлардан ўзини покиза сақлаш анча мушкул вазифа. Нафсга унинг маълум оғирлиги тушиши ҳам шубҳасиз. Шариат буюрган амалларни бажариб, мункар ишлардан тийилиб юрмоқ учун инсон ўзининг ҳақиқий душмани билан курашиши лозим. Бу душман – нафс, ҳавои-хоҳиш ва шайтон тимсолида гавдаланади: “Албатта нафс барча ёмонликларга буюргувчидир”. Ана шу душманлар инсонни йўлдан уришга, унга шаҳватларни чиройли қилиб кўрсатишга ва уни тоат-ибодатлардан узоқлаштиришга уринадилар. Улар кўзлаган мақсадларига эришиш учун бетўхтов хуруж қилиб туришади. Шу боис, инсон нафсини жиловлаб олиш, ҳавои хоҳишини шариат измига юргизиш ва ҳақиқий душманни – шайтонни мағлуб этиш йўлида жидду жаҳд кўрсатмоғи лозим. Расулуллоҳ соллаллоҳу алайҳи ва саллам дедилар: “Аллоҳ йўлида нафсига қарши жиҳод қилган киши мужоҳиддир!” .\nҲаёт давомида инсоннинг жони, моли, аҳли-оиласи ва тинчлиги кўп хатарларга дуч келади. Албатта ҳар битта мусибат қаршисида сабот билан туриш осон иш эмас. Бундай ҳолатларда кишини умидсизлик чулғаб олади ва у қўрқув-саросима исканжасида қолади. Мусибатлар қаршисида эсанкираб ўзини йўқотиб қўювчилар ҳаётда мағлуб бўладилар. Улар ғалаба сари йўл очишга уринмайдилар. Аллоҳ таоло мўминларни мусибат чоғида сабр-бардошли бўлишга ундаган. Чунки ҳаёт мусибат-кулфатсиз ўтмайди. Шу боис, нажот калити бўлмиш сабр билан қуролланиб, музаффарият сари одимламоқ, заифлик ва умидсизлик чангалига тушиб қолмаслик мақсадга мувофиқ ишдир. Ояти каримада “Албатта сизларни хавфу хатар, очлик, молу жон ва экин-тикинга нуқсон етказиш каби нарсалар билан имтиҳон қиламиз. Бирон мусибат келганда “Албатта, биз Аллоҳникимиз ва албатта, биз У Зотга қайтгувчилармиз”, дейдиган собирларга хушхабар беринг. Дарҳақиқат, ана ўшалар иззат ва шараф йўлини тутган инсонлардир. Айниқса мусибатнинг илк лаҳзасида ўзларини мардона тутувчи зотлар амали таҳсинга лойиқдир.\nСиз турли-туман хулқ-атворли одамлар орасида яшар экансиз, албатта улардан бир қанча озор-азиятлар кўрасиз. Агар ҳар бир озор-азият сизга қаттиқ таъсир этиб, ғамга ботириб қўяверса, шубҳасиз бутун ҳаётингиз азобга айланади. Шу боис, имкон қадар биродарингизнинг хато-камчиликлари, билиб-билмай қилиб қўядиган зулм-озорларини кўтаришга ва кечириб юборишга ҳаракат қилинг. Шунда меҳр-муҳаббатга тўлиқ, саодатли ҳаёт кечирасиз. “Ёмонликни энг гўзал сўзлар билан даф қилинг! Шунда, баногоҳ, сиз билан ўрталарингизда адоват бўлган кимса қайноқ-содиқ дўст каби бўлиб қолур”. Албатта бировлар озорини кўтариш, уларни кечиб юбориш ҳар кимнинг ҳам қўлидан келавермайди. “ Бу фақат Аллоҳ таолодан мадад тиловчи чинакам мўминларгина қодир бўлган оғир вазифадир. “Биз сизларнинг баъзиларингизни баъзиларингиз учун фитна-синов қилиб қўйдик. Сизлар сабр қила олурмисизлар? Парвардигорингиз барчани кўриб турувчи бўлган Зотдир”.\n—Ўзбек шеърият мулкининг султони Алишер Навоий сабр-қаноат тўғрисида шундай деганлар: “Кимки сабр-қаноатни ўзига касб қилиб олган бўлса, билки, бу уни бой қилади. Олтин, кумуш билан зебу зийнатларни бойлик деб билма, балки ҳақиқий бойлик сабр-қаноат олтинларидир. Қаноат олтини ҳеч қачон йўқ бўлмайди. Ана шу олтинни қўлга киритиб, шу орқали бойишга ҳаракат қил… Қаноат қилганнинг жойи иззат тахтидадир”.\nБМТИ “Хорижий тиллар” кафедраси ўқитувчиси Н.О. Абдуллаева\nБухоро муҳандислик-технология институти Тиббий ходим махоратини шакллантиришда психологиянинг ўрни.


ЎзА - Инновацион ишлаб чиқариш – давр талаби\n13.03.2018 09:04 Чоп этиш версияси\n“Навоий” эркин иқтисодий зонасида фаолият юритаётган “Green line profile” масъулияти чекланган жамият шаклидаги Ўзбекистон – Буюк Британия қўшма корхонаси ана шундай субъектлардан биридир. Алюмин профиллар ишлаб чиқаришга мўлжалланган 37,4 миллион долларлик мазкур лойиҳа 2 йил аввал бошланган эди. Ўтган даврда корхона учун зарур бинолар қурилди, Италия, Германия, Россия ва Швейцария давлатларидан зарур ускуналар келтириб ўрнатилди.\nЖорий йилнинг январь ойидан ишлаб чиқаришни йўлга қўйган йирик субъект бугунгача Канада, Германия каби давлатларга маҳсулот экспортини ҳам амалга оширди. Ҳозирда 200 нафар мутахассис иш олиб бораётган корхона 2021 йилга қадар тўлиқ қувватда ишга тушса, қўшимча 800 иш ўрни яратилади. Қурилиш, авиасозлик, кемасозлик, машинасозлик каби соҳаларга тайёр маҳсулот етказиб берадиган субъект йилига 35 минг тонна алюминни қайта ишлаш қувватига эга.\nБарча жараёнлар замонавий технологиялар ёрдамида бошқарилаётгани иш унумдорлигини таъминламоқда. Россиядан келтирилаётган хомашё – ғўла шаклидаги алюмин балкалар эритиш ускунасида бўлакланиб, сўнгра қолипга узатилади. Навбатдаги босқичда керакли шакл асосида ундан ярим тайёр маҳсулот олинади. Кейинги цехда бўяш жараёнидан ўтган хомашё тайёр маҳсулот кўринишини олиб, қадоқлашга юбрилади. Хомашёнинг тўлиқ қайта ишланиб, чиқитга чиқмаслиги корхонанинг яна бир ютуғидир.\nИшлаб чиқариш жараёнига Ҳиндистон ҳамда Буюк Британия мутахассислари ҳам жалб қилинган. Маҳаллий технологлар замонавий ускуналарни бемалол бошқараётгани эса ёшларимизнинг хориж тажрибасини тўла ўзлаштирганлигини кўрсатиб турибди.\n– Туманимизда шундай замонавий корхона фаолият бошлаганини эшитиб, ҳужжатларимни топширдим, – дейди карманалик Алишер Худоёров. – Ҳозирда ўзимга бириктирилган омборхонада мудир сифатида ишлаяпман. Коллежни тамомлаб, анча йил ишсиз юргандим. Бу имконият менга асқотди. Эндиликда бор билимимни сарфлаб, ўзим ишлаётган корхона ривожига ҳисса қўшаман.\nБугунги кунда “Benkam” бренди остида ишлаб чиқарилаётган маҳсулотларга талаб катта. Сабаби корхонада маҳсулот сифатига катта эътибор қаратилади. Тўлиқ қувватда иш бошлаши билан алюмин профиллар ишлаб чиқаришда Марказий Осиёда етакчи субъектга айланиши кутилаётган корхона фаолияти нафақат вилоят, балки юртимиз иқтисодий тараққиётида ҳам муҳим ўрин тутади.


Болалар меҳнатидан фойдаланиш Ўзбекистонга қимматга тушиши мумкин\n25 июн 2022, Тошкент вақти: 06:13\nБуюк Британиянинг тикувчилик маҳсулотлари ишлаб чиқаришга ихтисослашган “Continental Clothing” ширкати Ўзбекистонда пахта етиштиришда болалар меҳнатидан фойдаланишга қарши курашга бел боғлади.\n“Эгнингиздаги пахтадан бўлган кўйлакнинг қаердан келганини биласизми? Билсангиз, уялган бўлардингиз”.\n“Continental Clothing” директори Филип Чарлзнинг ширкат сайтида босилган баёноти ана шундай сўзлар билан бошланади.\n“Continental Clothing” жорий ойдан бошлаб ўз маҳсулоти ёрлиғида қайси мамлакатда етиштирилган пахтадан фойдаланилганини ҳам кўрсатадиган бўлди. Ширкат шу усул билан Ўзбекистонда болалар меҳнатидан фойдаланишга қарши курашмоқчи.\n2006 йил 20 октбярда Тошкентда пахта ярмаркаси ўтказилгандан сўнг Ўзбекистон президенти Ислом Каримов унда 35 давлатдан тахминан 400 киши келиб, ўзбек пахтасига ҳамду сано ўқиганини эътироф этганди.\nЎшанда И.Каримовнинг ўзи ҳам Ўзбекистон пахтасини таърифлар экан, чайналиб: “Бошқа-бошқа, айтайлик, хусусиятлари билан ва талабга жавоб берадиган нозик-нозик томонлари билан...”, - деганда ҳар нарсани назарга тутган бўлиши мумкин, аммо уни етиштиришда болалар меҳнатидан фойдаланилганини назарда тутмагандир.\nПахта ярмаркаси ўтказилган ўша пайтда ҳам биров болалар меҳнати ҳақида ўйламади.\n“Continental Clothing” ширкати бошлаган ташаббусни жаҳондаги бошқа саноатчилар ҳам қўллаб-қувватлагудай бўлса, Ўзбекистон ҳукумати болалар меҳнатидан фойдаланиш қимматга тушиши мумкинлиги тўғрисида ўйлана бошласа керак.\n“Биласизки, Ўзбекистон репрессив режимдир ва биз бу мамлакатда етиштириладиган пахтага нисбатан бойкот эълон қилдик. Чунки бу режим болалардан қул сифатида фойдаланади”, - дейди ширкат мутасаддиларидан бири Роб Шоули.\nУ ширкатнинг ўзбек пахтасини бойкот қилишига кимёвий ўғитлардан ҳаддан зиёд фойдаланиш оқибатида атроф-муҳитга зарар етказилаётгани ҳам сабаб бўлганини таъкидлади.\nМактаб ўқувчиларининг пахта далаларидаги меҳнати мавзуи қайта қуриш йиллари ўзбек публицистикасидаги энг асосий мавзулардан бири эди. Бу ҳақда шу қадар кўп ва хўб гапирилганки, одамларда мустақиллик шароитида ҳар ким ўз ишини қиладиган бўлади, ёш болаларни ҳеч ким далага ҳайдамайдиган бўлади, деган қатъий ишонч пайдо бўлган эди.\nЛекин ундай бўлиб чиқмади.\n“Болалар меҳнатини эксплуатация қилиш совет давридагига қараганда 100-200 фоиз ортиб кетди. Совет даврида пахта теримига юқори синф ўқувчиларигина борган бўлса, мустақиллик йилларида қуйи синфлар ўқувчилари ҳам олиб чиқиладиган бўлди. Бу кўриниш оммавий тус олди”, - дейди “Эзгулик” инсон ҳуқуқлари жамияти вакили Абдураҳмон Ташанов.\nБалки кўчанинг гапи уйга тўғри келмас, яъни узоқ Буюк Британияда жойлашган тикувчилик ширкати билиб-билмай Ўзбекистон раҳбариятига маломат қилаётгандир? Балки чиндан ҳам пахта теримида болалар меҳнатидан фойдаланмаслик иложсиздир?\nЖиззахлик фермерлардан бири бу саволларга жавоб берар экан, пахта теримига мактаб болаларини жалб этишга мутлақо ҳожат йўқлиги, чунки бу иш маҳаллаларда ишсиз ўтирган аёллардан ортмайдиган бўлиб қолганини билдирди.\n“Ҳозирги раҳбарият совет даврида ўрганиб қолган тутумини ташлай олмаяпти, холос”, - деди фермер.\nБолалар меҳнатидан фойдаланилаётгани учун Ўзбекистон пахтасига бойкот эълон қилган “Continental Clothing” ширкати бу ташаббусга бошқалар ҳам қўшилишига умид билдираётир.


LED-лампаларининг янги авлоди ишлаб чиқарила бошланди\nТехнология 21:06 / 09.12.2016 24069\nДекабрь ойининг бошида AkfaLighting компанияси энергия тежовчи LED-лампалар авлодини ишлаб чиқаради.\nЎз мижозларига қулай шароит ҳамда ғамхўрлик кўрсатиш мақсадида АkfaLighting савдо белгиси хонани ҳаттоки, электр токи бўлмаган вақт ҳам ёрита оладиган аккумуляторда ишловчи LED лампаларини тақдим этади.\nLED лампалар электр қуввати орқали зарядланадиган аккумулятор орқали ишлайди. Тўрт – беш соат давомида зарядланган лампа хонани ёритиши мумкин. Бу эса бажарилаётган ишни эртага қолдирмай давом эттиришга ва шу билан бирга, электр қуввати ўчиб қолганида ноқулайлик ҳис этмасликка имкон беради.\nАккумуляторли лампалар 10 ва 15 ваттда Lucem бренди остида ишлаб чиқарилади. Лампалар сотувга чиқарилган. Уларни юртимиз бозорлари ва хўжалик дўконлари, шунингдек, Makro, Korzinka ва Sunday гипермаркет тармоқларида сотиб олиш мумкин.\nБатафсил маълумотга эга бўлиш учун AkfaLighting компаниясининг дўконига қўнғироқ қилиш мумкин: +99871 203-33-30.\n23:52 / 28.02.2021 1792\n23:33 / 28.02.2021 4363


Самарқандга охирги 10 кунда коронавирусга қарши 300 минг долларлик дори воситалари импорт қилинди - zarnews.uz\nБугунги пандемия шароитида коронавирусни юқтирганлар сони кун сайин ортиб бормоқда. Бу эса табиийки, инфекция профилактикаси ва уни даволаш учун дори воситалари захирасини шакллантиришда барча давлат ташкилотлари зиммасига алоҳида масъулият юкламоқда.\nБу борада департамент ходимлари томонидан ҳам зарур ташкилий ишлар амалга оширилмоқда. Хусусан, департаментнинг Самарқанд вилояти бошқармаси ва бошқа мутасадди идораларнинг амалий ёрдами билан 17-28 июль кунлари 300 минг АҚШ долларлик дори воситалари келтирилди.\nХорижий давлатларлардан импорт қилинган Covid-19ни даволашда тавсия этилган 6 турдаги дори воситаларининг улгуржи савдоси билан шуғулланувчи дорихоналарда савдога чиқарилди.\nТеглар: Дори воситалари коронавирус